Elämä opettaa - Voima\nJulkaistu maaliskuu 2, 2011 1:55 pm\nMike Leigh on tehnyt hienon kamarielokuvan vanhenemisesta ja siitä, kuinka hauraista palasista toisinaan on rakennettu ihmisen oman elämän hallinta ja itsekunnioitus.\nElokuvassa kuvataan onnellisesti yhdessä vanhenevan pariskunnan, Gerrin ja Tomin, ja heidän lähipiirinsä elämää. Todelliseksi päähenkilöksi nousee hyväntahtoinen mutta hukassa oleva viisikymppinen Mary. Hänen kaipauksensa löytää vielä kumppani ja vakautta elämäänsä etenee elokuvan kuluessa hössöttävästä eksistentiaalisesta ahdistuksesta yhä syvemmälle sydämeen valuvaksi paniikiksi.\nElokuvan näyttelijäntyö on loisteliasta. Ajoittaisen vaivaantumisen hetkelläkin katsoja ymmärtää, ettei tunne johdu hiukkaakaan kirjoittamisen, näyttelemisen tai ohjaamisen falskiudesta vaan siitä, että juuri sosiaalisen vaivaantumisen kuvaus on niin totta. Vähän väliä katsoja löytää itsensä istumassa Gerrin ja Tomin keittiössä miettimässä sitä, kuinka vaikeaa voi olla auttaa ihmisiä auttamaan itseään.\nMike Leigh: Vuosi elämästä. Elokuvateattereissa nyt. Viisi tähteä.\nEdellinen artikkeliEi niin kova kuin kiviSeuraava artikkeliTunturien yksinäisyys


Asenteena eleganssi: 2014\nJoulu...joulu. Nyt kun tässä joulukuun alun aikana totuin jo ajatukseen siitä, että jouluun on enää ihan hetki niin oon kyllä fiilistellyt kunnolla. Paketoin tosiaan kaikki joululahjat, ja mun mielestä noista mun punaraidallisista paketeista tuli aika söpöjä. Joululaulut soi autossa jo melkein joka päivä ja jotenkin sellanen joulufiilis on nyt vallannut mut. Haha, mä sisustuvimmassa hylkäsin mun uskollisesti palvelleen CD-soittimen vähän aikaa sitten, ja nyt mun on täytynyt sitten kuunnella perinteisiä joululevyjä tosiaan autossa. Oon myös soittanut pianolla aika paljon joululauluja, ja yksi ilta äiti istui tohon olohuoneen nojatuoliin vaan kuuntelemaan mun soittoa.\nPerjantaina juhlittiin työporukalla pikkujouluja, ja oli kyllä sellanen oikeen piristävä bileilta tähän pimeän syksyn päättämisen palkkioksi. Viimeksi oon ollut pikkujouluristeilyjä lukuunottamatta pikkujouluissa varmaan ala-asteella kun järjestettiin tyttöporukalla pyjamabileet, että olihan tässä jo aikakin ryhdistäytyä myös tuolla osa-alueella.\nJoulufiilistelyä ja sellasta oikeanlaisen tunnelman syntymistä haittaa kyllä tuo eteläsuomen keli. Mun joulu ei koskaan tuu olemaan täydellinen ilman lunta ja pakkasta. Vaikka tällanen syksykelin joulu on tullut tutuksi ja totutuksi jo liian monena vuotena niin, ettei sitä oikeasti jaksa edes masistella, niin kyllä silti harmittaa... Onneksi sain mun työjutskat järkättyä niin, että mäkin pääsen susirajan tuolle puolen joulunviettoon, ja toivottavasti myös fiilistelemään valkeaa joulua.\n✎ Riikka ⌚ 23.09\n# joulu, kuulumisia, sisustus\nSupersuper supercross! Haha, tätä viikonloppua olin odottanut, sillä pääsin pitkästä aikaa taas fiilistelemään rakkauslajiani. Niin kuin vähän aikaa sitten crossipostauksessa kerroin, mun tämän vuoden crossihommat on jäänyt melkosen surulliselle tasolle, ja tän takia tällanen piristävä supercross-kisa harmaaseen marraskuuhun oli enemmän kuin tervetullut. Kisa oli hyvä ja fiilis mahtava, jej! Harri Kullas dominoi koko kisaa ja sitä ajoa oli oikeesti ihan mahtavaa kattoa, yleisökin oli tosi hyvin messissä. Muutenkin kisan järkkäämisessä oli onnistuttu ihan tosi hyvin ja ajankohta illalla oli musta hyvä.\nSupercross on siis perus motocrossiin verrattuna enemmän sellasta show'ta ja enemmän yleisölaji. Se on sellanen motocrossin alalaji mitä kautta mä oon tutustuttanut tyyppejä crossiin ja jota kyllä suosittelen ihan kaikille jos vaan vähänkään kiinnostaa! Myös se, että supercross-kisoissa pääsee yleensä istumaan tekee kisasta jo astetta mielekkäämmän. Nämäkin kuvat nyt on siis taas tätä tuttua "istuimme katsomon yläosassa"-luokkaa, mutta mä olin yleensäkin tuolla enemmän nimenomaan kattomassa kisaa, en niinkään valokuvaamassa,\nMutta juu, näihin kuviin näihin tunnelmiin, Tiivistetysti oikein mahtava viikonloppu!\n# moottoriurheilu, motocross, supercross\nPari viikkoa sitten pääsin juhlimaan aivan ihania syyshäitä kun mun täti ja tämän mies virallisti suhteensa. Siitä on ihan tosi kauan aikaa kun oon viimeks ollut jossain häissä, ja tällasista "oikeista" häistä on mennyt vieläkin kauemmin! Ja oli kyllä ihanat juhlat. Tää syksyteema oli ihanan tunnelmallinen ja pimässä syysillassa oli jotain sellaista taikaa jota ei varmasti kesähäissä ole. Ruoka oli tietty hyvää ja bileet illan edetessä ihan huippuhyvät.\nViimeksi olin juhlinu kunnolla omissa synttärikemuissa kesäkuussa, joten tällanen pienisuuri totaalinollaaminen ja hauskanpito oli kyllä enemmän kun tervetullut tähän syksyn keskelle. Haha, oli kyllä sinänsä jännä kokemus bilettää mm. kummitädin kanssa, mutta ei mulla kyllä mitään valittamista ole, päinvastoin - suosittelen !\n✎ Riikka ⌚ 18.25\n# bileet, juhlat, perhe\nH&M coat | GT jeans | GT shirt | Pieces scarf | Second hand bag\nVILMA KERAVA model | @RIIKAMARIAN photography\n✎ Riikka ⌚ 20.19\n# asu, friends, vaatteet, valokuvaus\nMä rakastan itseäni, rakastakaa tekin omia itsejänne! Haha, joo...käytiin Vilman kanssa viime perjantaina Messukeskuksessa Iloveme-messuilla. Vaikka nää messut ei ehkä sytyttänykään mua ihan niin paljon, kun vaikka MP-messut niin oli meillä silti kivaa! Kun laitetaan yhteen kauneus, terveys, muoti ja ihana seura niin kyllä se kombo vaan toimii.\nPyörittiin messuilla monta tuntia, juteltiin, käytiin katsomassa muotinäytöstä ja maistettiin raakasuklaakakkua (!). Mä selvisin tällä kertaa vielä oikeen halvalla näistä messuista kun onnistuin olemaan ostamatta tuon kakkupalan lisäksi mitään. Olihan tuolla vaikka mitä houkutuksia joka kulman takana, mutta ehkä mun pitkään jatkunut ostolakko on opettanut mua tavoille.\nMutta joo haha, toi raakasuklaakakku oli varmaan melkeen kovin juttu koko päivältä, perus... En ollu koskaan maistanut raakasuklaata, tai yleensä mitään raakaruokaa, missään muodossa, ja vaikka tuo pieni pala raakasuklaakakkua kustansikin kuusi euroa, niin puoliksi Vilman kanssa syötynä se oli kyllä ihan sen arvoinen. Se oli tosi jännää, mutta samalla ihan tosi hyvää!\nJa oijoi, löysin messuilta myös tuon yllä näkyvän hääpuvun, joka oli niin kaunis, että voisin ottaa sen vaikka nyt heti varastoon odottamaan, Tulevan vuoden muoti, jota nähtiin Teri Niitin muotinäytöksessä, ei ehkä inspiroinut ihan samalla tavalla kuin tuo häämekko, mutta se näytös oli kyllä hienosti toteutettu ja cool!\nJatketaan itsemme rakastamista. Mä voisin viikon ainoan vapaapäiväni kunniaksi tänään vaikka yrittää häivyttää taas esiin tullutta tyvikasvuani. Lisäksi pitää ehdottomasti käydä juoksemassa lenkki. Nauttikaa torstaipäivästä!\n# friends, kosmetikkaa, messut, vaatteet


Yrittämisen mahdollistaminen - Markku Silvennoinen | Tietokirjailija\nMikrosoftin uusien irtisanomisten yhteydessä on väläytetty mahdollisuutta tukea yrittäjiksi ryhtymistä maksamalla työttömyyskorvausta yrittämisen aloittaville. Valtionhallinnossa asiaa selvitetään. Starttirahathan ovat monin paikoin lopussa. Kannatettava ajatus.\nYrittäminen ei ole itsestään selvä vaihtoehto monelle työttömälle. Pelkka kovakaan osaaminen ei riitä. Tarvitaan liikeidea, joka mahdollistaa liiketoiminnan. Tietenkään etukäteen ei voida varmasti sanoa, mikä tuote ja palvelu tulee menestymään. Aika vasta näyttää. Tarvitaan vahvaa uskoa ja halua ottaa riskiä. Riskinottoa rajoittaa kuitenkin ainakin jossakin määrin ja monesti ratkaisevasti perheen taloudellinen tilanne. Halutaanko panna oma asunto lainojen vakuudeksi, jos lainaa onnistuukin hankkimaan? Tarvitaan markkinointi- ja muuta osaamista. Päivittäisistä asuntolaina-, elanto- ja muista menoista on selvittävä, vaikka yrityksestä ei ole vielä tulovirtaa.\nToivottavasti asiaan löydetään nopeasti ratkaisu. Työttömäksi jäävien ja koko yhteiskunnan intressissä on, että ihmisille löytyy järkevää tekemistä ja että siitä syntyy mahdollisesti uutta työtä. Se on monin verroin parempi kuin työttömänä ja toimettomana olo, jolloin ammattitaitokin ainakin työnantajien silmissä rapistuu ja työllistymisen edellytykset heikkenevät työttömyyden pitkittyessä.\nUudenlaisessa tilanteessa vanhat keinot eivät ole millään muotoa parempia kuin uusien ennakkoluuloton kokeilu. On aika selvää, että tulevaisuudessa pienyritykset tulevat yhä tärkeämmäksi osaksi yritystoimintaa. Ne voivat ketterästi reagoida ympäristön antamiin mahdollisuuksiin. Ne pystyvät luomaan uutta ja sellaista, joita ihmiset eivät vielä koe tarvitsevansa, mutta jolle löytyy markkinoita, kun tuotteet tai palvelut tulevat saataville.Ne pystyvät tarjoamaan työntekijöille mahdollisuuksia käyttää ja kehittää osaamista ja toteuttaa omia intohimojaan. Niitä eivät rajoita samanlaiset betonoidut menettelyt ja asemien pönkittämiset kuin monia suuryrityksiä.\nValtiovallan toivoisi tarkistavan yritystukiviidakkoa. Siitä on vuosia puhuttu, mutta käytännössä suuryritykset pääsevät rohmuamaan valtaosan tukieuroista. Niillä on suhteet päättäjiin ja vahva vaikuttamisen keinovalikoima. On luonnollista, ettei menestymistä rakenneta tukien varaan. Miksi siis suuryrityksiä tuetaan niin vakiintuneesti ja avokäsisesti?


Ilmalämpöpumppu parvekkeelle? Asentamista ei saa kieltää kevein perustein - Taloustaito.fi\nAsiassa on nyt tapahtunut linjamuutos, joka on selkeästi osakkaan puolella. Korkein oikeus antoi viime viikolla ratkaisun yhtiön ja osakkaan välisessä ilmalämpöpumppukiistassa osakkaan hyväksi. Isännöintiliitto pitää korkeimman oikeuden tekemää tuoretta ratkaisua hyvänä asiana.\n”Korkein oikeus linjasi ratkaisussaan, että osakkaalla oli oikeus asentaa ilmalämpöpumppu omalle parvekkeelleen, vaikka asennus edellytti yhtiön vastuulla olevan seinärakenteen poraamista. Nyt taloyhtiöt eivät voi enää ilman asianmukaisia perusteita kieltää tämän tyyppisiä muutostöitä parvekkeella”, Isännöintiliiton lakiasiantuntija Jenni Valkama sanoo tiedotteessa.\nOikeus muutostöihin ei ole itsestäänselvyys\nTehty ratkaisu perustui siihen, että asunto ja parveke muodostavat yhtenäisen kokonaisuuden, vaikka niiden välissä on yhtiön vastuulle kuuluva ulkoseinä. Asennus ei liioin aiheuttanut kohtuutonta haittaa taloyhtiölle suhteessa osakkaan saamaan hyötyyn. Korkeimman oikeuden mukaan asennus oli tehty muun muassa huolellisesti ja hyvää rakennustapaa noudattaen, joten perusteita muutostyön kieltämiseen ei ollut.\nKorkeimman oikeuden ratkaisu ei jatkossakaan tarkoita, että osakkaan oikeus muutostöihin olisi itsestäänselvyys. Esimerkiksi parvekkeilla muutostyöoikeutta rajoittaa se, miten muutos vaikuttaa kiinteistön ulkonäköön tai taloyhtiön kunnossapitovastuulle kuuluviin rakennuksen osiin.\nJenni Valkama muistuttaa, että muutostyöstä aiheutuvia haittoja ja hyötyjä on harkittava aina tapauskohtaisesti. Taloyhtiöllä on edelleen mahdollisuus asettaa ehtoja tai jopa kieltää muutostyö, jos muutokset vaikuttavat esimerkiksi julkisivun ulkonäköön tai asentaminen ei ole teknisesti mahdollista rakennusta vahingoittamatta.


Palmia jatkaa metron järjestyksenvalvonnassa | Palmia\nEtusivu / Ajankohtaista / Palmia jatkaa metron järjestyksenvalvonnassa\nPalmia jatkaa metron järjestyksenvalvonnassa\nTurvallista metromatkaa jatkossakin!\nHKL kilpailutti metro- ja raitioliikenteen järjestyksenvalvonnan helmikuussa ja Palmia voitti kilpailutuksessa seuraavan nelivuotiskauden. Nykyinen palvelusopimus päättyy lokakuun lopussa, jonka jälkeen palvelu aloitetaan uuden sopimuksen mukaisena.\nPalmia on hoitanut Helsingin metron järjestyksenvalvontaa vuodesta 2013. Sopimuskauden aikana rakennettiin länsimetro ja toimeksiannossa työskentelevien palmialaisten määrä on tuplaantunut noin kahteensataan järjestyksenvalvojaan.\nPalmiassa tähän saakka tehtyyn työhön ja saatuihin tuloksiin ollaan erittäin tyytyväisiä. Iso kiitos tästä kuuluu motivoituneille ja ammattitaitoisille järjestyksenvalvojille sekä työnjohdolle ja suunnittelijoille.\nYhteisenä tavoitteena matkustajatyytyväisyys\nMetro- ja raitioliikenteessä Palmian järjestyksenvalvojat valvovat ja opastavat, että asiakkaat pääsevät turvallisesti kulkemaan ja käyttämään metroa.\n- Metroasemilla olemme näkyvästi läsnä, pyrimme ennakoimaan häiriötilanteet sekä minimoimaan konfliktit. Asiakastyytyväisyys ja matkustajien turvallisuuden tunne ovat sydämen asioita meille. Palvelun kehittäminen on jatkossakin tärkeää, myyntijohtaja Reijo Kähäri sanoo.\nTorstaina 21.2. HKL:n johtokunta teki hankintapäätöksen hankintaesityksen mukaisesti. Palmia Oy voitti kilpailutuksen hinnan ja laadun yhdistelmällä. Tarjouskilpailuun osallistui kolme toimijaa. Sopimuskausi on neljä vuotta, jonka jälkeen on käytettävissä kaksi optiovuotta. Palvelu alkaa uuden sopimuksen mukaisena 1.11.2019.\n- Palmia Oy, myyntijohtaja Reijo Kähäri, p. 040 844 9653, reijo.kahari@palmia.fi\nHelpotamme asiakkaidemme arkea siivoamalla, huolehtimalla kiinteistöistä ja turvallisuudesta sekä valmistamalla laadukasta ruokaa työpaikoilla, kouluissa ja päiväkodeissa. Palvelemme suurelta osin näkymättömissä, mutta jätämme aina kädenjälkemme.\nTyöllistämme noin 2 200 ihmistä Etelä-Suomessa 13 paikkakunnalla erilaisissa kohteissa: mm. lounasravintoloissa, business parkeissa, juhlatiloissa, yleisötapahtumissa, liikennevälineissä, oppilaitoksissa, monitoimitaloissa, sairaaloissa – kaikkiaan yli 1 000 kohteessa. Suomalaista palvelua tekee meillä 50 eri kansallisuutta – olemme monimuotoinen yhtiö monimuotoisessa Suomessa.


ronjathepsychic: #38 Did you get what you deserve?\n#38 Did you get what you deserve?\nNot going hospital? Way too mainstream!\nJoo eli tuli tossa viikonloppuna tehtyä pieni visiitti sairaalaan... Keskiviikkona huomasin ittelläni pienen patinalun reidessä. And not a single fuck was given that day, vaikka nyt jälkiviisaana voin sanoo että olis todellakin pitänyt tehä asialle jotakin.\nTorstai-Perjantai yön sitten kärvistelin kauheissa kivuissa, siinä vaiheessa tuli jo sellanen creepy fiilis. Mutta ei, enhän mä porukoille siitä maininnu. Miks ois pitäny, kyllä mä nyt kipua tiettyyn pisteeseen kestän. Särkylääkkeiden voimalla siis.\nLauantaina oli pakko tehä jotakin. Pikku pattini ei ollut enää ihan kauheen pieni, ja kipu ei oikeestaa ees hellittäny särkylääkkeillä. Aloin iteki vähän panikoimaan. Menin sitten illalla suihkuun, ja tsekkasin samalla vauvapatin tilanteen. Perkele, sehän oli auennu. Verta ja muuta seksikästä tavaraa joka puolella. Siinä vaiheessa iski paniikki, aloin hengittään ihan ylinopeesti ja silmissä sumeni pikkusen (dramaattista, eikö vaan). Ja taas sitä sattu.\nÄiti tuli sitten kattoon että mitä mää kolistelen, ja totes melkein samantien että nyt mennään näyttään lääkärille. Pakko se oli lähtee. Parin tosi kivuliaan (lievästi sanottuna, sain kamalan paniikkiraivarin) testin jälkeen sain lähetteen Tayssiin. Ja sit mentiin taas.\nPerillä samantien tippa käteen, ultraan ja muihin kivoihin pikku kokeisiin jota en enää ikinä halua kokee. Sakset vaan reiteen ja auki leikkaan. Puudutus? Ei tietenkään.\nSiinä chillaan tipan kaa.\nPääsin jo eilen kotiin, nyt siis kotisairaala-hoidossa. Kolme kertaa päivässä käy lääkäri laittamassa katalysaattorin kautta antibioottia suoneen. Eli siis mulla on kokoajan tuo piikki kyynärtaipeessa, ja sitä kautta sitten mömmöt sisään. Nyt on fiilis oikeestaan kaikin puolin hyvä, ja omasta mielestä voisin kyl ihan hyvin jo mennä kouluun. Ulkona saan käydä normaalisti ja muutenkin ihan mitä vaan, mutta silti pakollisella sairaslomalla koulusta :D Ihan jees♥\nPosted by ronjathepsychic klo 19.33\nTunnisteet: sairaala, tays\ncrash poison 13. maaliskuuta 2012 klo 20.26\nvoi sua palleroista, ilkeät pikku patit sais kuolla ennen syntymistään. :c\nDestroya 13. maaliskuuta 2012 klo 22.30\nniin todellakin sais :c mut huomenna kouluun, joten kaikki ok :3♥\nSalla 16. maaliskuuta 2012 klo 23.57\nApua! :O Mikä toi patti sitten oli?\nMä kärsin itse kroonisesta poskiontelontulehduksesta ja noi poskiontelot ois pitänyt jo aikaa sitten punkteerata, mutta prkl mua ei tökitä neuloilla! (huono asenne tiiän :D)\nKiva blogi kaikinpuolin ja tykkään ulkoasusta!


Keskustelu - Sinä joka mesenoit täällä Halosvihaa | Sana vapaa | Meidän Perhe\nSinä joka mesenoit täällä Halosvihaa\nolet aika sympaattinen. Kerrohan mikä oikeasti kivistää? Jos vaikka äiti puhaltais...\nei me juutalaisia vihata(benkku on ihq!),mutta neekerit ja muslimit uuniin!!\nsiinä on sitten hommaa kaikille työnvieroksujille,siis ilman palkkaa tietty.kato eihän ne prolet ees erota burberrya vuittonista,mitä ne muka shoppailis!!\nOnko muka outoa, jos Halosta vastustavia on useampiakin? Kas kun kaikkien nimimerkki on Vierailija.\nklo 10:28 | 25.10.2005\nkotiäitejä, työttömiä, vammaisia, homoja, lesboja, naisia, miehiä... Halaa kansallissosialismia ja haluaa tappaa kaikki juutalaiset ja sitten se kannattaa kokoomusta...antaapa taas fiksun kuvan kokoomuksen kannattajista : D\nSamaa mieltä. Antakaa ihmisten sanoa mielipiteensä. Harvinaisen älykäs nainen tällä palstalla, tämä itsenäinen " halosvihaaja" . Suomen pitäisi olla vapaa maa. Sossut on joka paikassa hyysäämässä, kuten nyt tämänkin ketjun alussa\nOn jotenkin eksyksissä niin kuin orava liian isossa metsässä. Tekisi mieli ottaa kädestä.\nklo 21:34 | 24.10.2005\nTehtäisiin sellainen taikarinki, pidettäisiin toisiamme käsistä kiinni, ja saisit kertoa kaikille ne pimeimmät, syvät, ihanat jutut. Kyllä me ymmärrettäisiin ja halattaisiin.\nUSA taivaan esiaste jne.\nHyvähän se on, että ihmisillä on erilaisia näkemyksiä, ei kaikkien tarvitse kannattaa Halosta tai vasemmistoa. Mutta kun kyse on siitä, että tuollaisella asenteella varustettu ihminen nimenomaan EI HALUA KESKUSTELLA, vaan lytätä kaikki muut.\nFanaatikon tunnistaa juuri siitä, että hänelle on olemassa vain yksi tapa ajatella ja muut ovat sitten täysin pikimustia vihulaisia, harhaanjohdettuja idiootteja ja kansainvälisen kommunistien salajuonen uhreja... Jos tuollainen asenne ei ole rasittava, se on säälittävä.\nJoten ap, olen samaa mieltä kanssasi.\nTarkoittiko ap masinointia, vai olenko vaan surkea *sivistyssanoissa*?\nT. ei se sama Halosen pois haluava\nMiksi joku ei saisi vastustaa Halosta? Minäkään (eikä perheeni) en häntä äänestä (en todellakaan!). Miksi ei saa sanoa mielipidettään omalla tavallaan tällä Aihe Vapaa-palstalla?\nHarmittaako sinua jos joku ei ole demari tai omaa samoja arvoja kuin Halonen?\nKysypä itseltäsi, miksi sinua harmittaa?\neiköhän täällä aika moni ole halosta vastaan? jää vähän epäselväksi ketä tarkoitat? itse kuulun myös niihin järkeviin, jotka näkevät, että istuva pressa ei ole saanut mitään aikaan, ei ole edustava ja arvot ovat vähemmistön arvoja.


Ruotsin kielen opiskelua yhteisöllisesti (ruotsin kieli, lukio) [Learning Swedish language by collaborative studies / in Finnish] | Knork\nRuotsin kielen opiskelua yhteisöllisesti (ruotsin kieli, lukio) [Learning Swedish language by collaborative studies / in Finnish]\nTekijä(t): Leena Hernigle (1), Kaisa Kokko (2) & Liisa Ilomäki (3)\nOrganisaatio(t): Olarin koulu ja lukio [Olari lower and upper secondary school] (1), Tapiolan lukio [Tapiola upper secondary school] (2), Helsingin yliopisto [University of Helsinki] (3)\nKurssin uudelleen suunnittelulla pyrittiin ratkaisemaan kolme ongelmaa: :\nKurssin sisältö (ympäristösanastoa ruotsin kielellä) on lukiolaisille haastava oppia.\nOpetuksessa pitäisi nykyistä enemmän integroida oppiaineita ja siihen rohkaistaan.\nOn tärkeää opettaa opiskelijoille myös työelämätaitoja, kuten yhteisöllistä työskentelyä ja tiedon käyttöä.\nLukion ruotsin kurssi (BB05) aloitettiin ympäristöasioita käsittelevällä teemalla käyttäen kieltä välineenä. Kurssilla sovellettiin tutkivaa oppimista niin, että opiskelijat perehtyvät yhteisöllisen oppimisen avulla haastavaan sanastoon. Tehtävänä oli tehdä 2-4 opiskelijan ryhmissä ohjatusti ja aikataulutetusti empiirinen tutkimus ruotsin kielellä jostakin ympäristöön liittyvästä aiheesta. Kestävä kehitys oli opetussuunnitelmassa määritelty kurssin teema. Kurssi oli yhden jakson eli kuuden viikon mittainen.\nOpiskelijoiden kokemukset: Oman tutkimuksen tekeminen loi autenttisen tilanteen kielen käyttämiselle ja oli mielekäs tapa oppia sanastoa ja teemaan liittyviä asiasisältöjä. Opiskelijat oppivat myös tutkimuksen tekemisen ja yhteisöllisen työskentelyn taitoja. Projektin lopuksi opiskelijat esittelivät tutkimuksensa muille ja kokivat, että he olivat oman aiheensa asiantuntijoita. Ryhmät olivat hyvin kiinnostuneita siitä, mitä muut ryhmät olivat tehneet.\nOpettajien kokemukset: Kaksi ruotsin opettajaa suunnitteli kurssin yhdessä ja he ovat toteuttaneet projektin kursseillaan yhteensä neljä kertaa. Kumpikin opettaja on sitä mieltä, että työskentelyprosessi on erittäin tarkoituksenmukainen. Opiskelijat ovat oppineet yhteisöllistä työskentelyä, tutkimuksen tekemistä ja uutta sanastoa projektityötä tekemällä. Jatkossa kielen oppimista pitäisi vielä tehostaa. Opiskelijat kokivat omistajuutta tekemäänsä työhön ja olivat innostuneita esityksistään.\nLinkit alkuperäiseen dokumenttiin:


Tuotteen Bodylab zero topping chocolate hazelnut valmistusmaa on EU. Se on saanut jäseniltä pistekeskiarvon 1,00 eikä se täytä top 100 -listan kriteerejä. Katso lisäksi vierailijoiden arviot tuotteesta ja kaikki Bodylab Nutrition -tuotteet. Tuote kuuluu Suklaalevyraadissa tuoteryhmiin Juomat, kaakaojauheet, kastikkeet, hunajat & geelit, Kaakaopitoisuus korkeintaan 5%, Sokerittomat / Ei lisättyä sokeria.\nJenni V 25.05.2019\nSuklaan ja hasselpähkinän makuista sokeritonta kastiketta. Ällömakeaa ja todella äklön hasselpähkinän makuista. Esanssi tulee mieleen, mutta on tässä myös aitoa hasselpähkinää. Maku on ihan hirveä kun maistoin kirpeiden marjojen kanssa, ehkä tämä sopisi parhaiten johonkin mietoon vaniljatuotteeseen pariksi, sellaiseen joka ei ole liian makeaa mutta ei kirpeääkään. En osaa silti tätä arvostaa yhtään, ja annan ykkösen.


10 kekseliästä leipomisniksiä, joihin rakastut - katso video - Koti - Voice.fi\n10 kekseliästä leipomisniksiä, joihin rakastut - katso video\n14.05.2015 13:45 - Henna Koste\nNokkelat konstit auttavat niin aloittelevaa kuin kokeneempaakin leipuria.\nKun leipomukset eivät ota onnistuakseen, on syytä ottaa käyttöön mielikuvitus. BuzzFeedin tuore video osoittaa, että muun muassa viinipullosta, jääpalamuotista ja jäätelökauhasta voi olla apua leipomiseen. Laatikon ulkopuolelta kannattaa katsoa myös silloin, kun jokin raaka-aine on unohtunut kaupan hyllylle. Monet ainekset on korvattavissa.\nVideolla nähdään muun muassa, että kovaa voipalaa on turha laittaa mikroon. Sen sijaan nokareen päälle voi laittaa hetkeksi kuuman vesilasin, joka pehmittää voin. Jos kaulin on hukassa, voit kaulia taikinan yhtä hyvin myös lasipullolla. Jäätelökauhalla taas annostelet näppärästi muffinitaikinan muotteihin.\nLue myös: Kuppikakun kuorruttaminen ei voisi olla helpompaa - katso nokkela ohjevideo


Versoja Vaahteramäeltä : Syyskuu\nNiin se syyskuu vain vaihtui melkein vaivihkaa.\nTämä kesä on mennyt itsellä aikamoista vauhtia.\nTavallaan tuntuu, ettei ole saannut mitään aikaiseksi,\nmutta toisaalta työrintamalla on ollut mahtava vilske.\nKotipiha on ollut tänä vuonna enemmän haahuilun ja levon paikka kuin työmaa.\nSe näkyy kyllä hieman rempsahtaneena ulkomuotona,\nmutta toisaalta puutarha kestää myös välillä sen,\nettei ehdi koko ajan nyppiä ja hoivata.\nEhkä ensi kesänä on taas tarkemman huolenpidon aika.\npallokrysanteemi / ulkokrysanteemi\nPuutarha on minulle tärkeä elementti myös levon ja palautumisen kannalta.\nTyöpäivän lomassakin minulla on tapana käydä hetki haahuilemassa\nja ihmettelemässä kasvien ihmeellisyyttä.\nNäin syyskuun vaihtuessa odotan kuulaita ja aurinkoisia syyspäiviä.\nNiissä on oma viehättävyytensä, vaikka kesän lapsi olenkin.\nOlemme aikoinamme menneet naimisiin syyskuun puolessa välissä ja\nsilloinkin oli todella kaunista ja lämmintä.\nVoi olla, että tästäkin syystä syyskuusta tulvahtaa mieleen mukava fiilis.\nJos haluat lukea enemmän mustaseljasta,\nolen kirjoitellut siitä enemmän täällä:\nOikein ihanaa ja aurinkoista syyskuun alkua!\nLähettänyt Riina klo 11.01\nTunnisteet: hortensiat, pensaat, perennat, syksy, valkoiset kukat\nTarja K/Ruusu-unelmia ja villasukkia 1. syyskuuta 2021 klo 12.51\nUpeita kuvia syksyn kukista! Minullakin on mennyt kesä haahuillessa. Suunnitelmia keväällä oli, mutta näin se sitten tämä kesä meni. Päätin kesän edetessä, että ensi kesänä sitten vasaraa ja nauloja sekä lapiota tolkummin käteen. Kaunista alkanutta syyskuuta ja hyvää hääpäivää teille!\nRiina 1. syyskuuta 2021 klo 13.41\nOnneksi aina tulee uusi kesä ja silloin voi olla taas touhukkaampi. Välillä on ihan hyvä haahuillakin. :)\nOuti Krimou/Outi's life 1. syyskuuta 2021 klo 19.08\nKaunista syyskuuta sinullekin Riina <3\nRiina 2. syyskuuta 2021 klo 9.39\nvaalean vihreää 1. syyskuuta 2021 klo 20.07\nHellekin vaikutti kesällä. Ei vain kyennyt +30 asteessa heilumaan. Aika ei myöskään aina riitä kaikkeen. Kuulostaa kuitenkin siltä, että olet tehnyt paljon kesän aikana.\nRiina 2. syyskuuta 2021 klo 9.40\nKyllä. Helteellä teki mieli vain lukea ja maata aurinkotuolissa. Tykkään kyllä helteestä, enkä valita, sillä kylmää kyllä riittää täällä meidän leveysasteilla.\nOnneksi kesät ovat kuitenkin erilaisia, niin sään kuin puutarhuroinnin suhteenkin.\nMaatuska 2. syyskuuta 2021 klo 0.19\nUpeasti kukkii syyshortensiat!\nRiina 2. syyskuuta 2021 klo 9.42\nNämä syyshortensia ´Little Limet` kukkivat kyllä mahtavasti. Ja kyllä nuo perussyyshortensiatkin näyttävät kukkivan hyvin. Syyshortensia ´Phantom` ja ´Bobo` sen sijaan näyttävät pitävän välivuoden kukinnan suhteen. Mutta ehkä ne keräävät voimia ensi vuodelle.\nSussi 2. syyskuuta 2021 klo 17.03\nHelteillä jäi tosiaan kaikki puutarhahommat tekemättä. Nyt olen päässyt jo onneksi vähän vauhtiin.\nRiina 27. syyskuuta 2021 klo 10.01\nMinäkin alan vaan innostumaan, mitä pidemmällä syksy on. Ihan hassua. Mutta ehkä mulla vaikuttaa myös kesän työtahti.\nHanne,valkoinenleinikki 2. syyskuuta 2021 klo 18.47\nSyyshortenssiat ovat niin kauniita. Onneksi elokuussa on ollut aurinkoisiakin päiviä, jolloin on voinut puuhastella puutarhassa. Kesän kuumuudessa pihahommat jäivät vähemmälle, sillä voimat oli ihan kaput:)\nRiina 27. syyskuuta 2021 klo 10.02\nJoo, helteillä ei ainakaan keskellä päivää ole kiva puuhastella puutarhassa. Mutta ehkä helteet tekevät myös puutarhurille hyvää. On pakko levätä ja nautiskella vaan varjossa istuskellen.\nKiitos samoin, mukavaa syksyn jatkoa sinulle Hanne! <3\nenkulin käsityöt 3. syyskuuta 2021 klo 11.23


Kuutio edistää puukauppaa - Metsätrans\nKuutio edistää puukauppaa\n14 joulukuun, 2017 In Ajankohtaista\nViime keväänä avattu puukaupan digitaalinen markkinapaikka Kuutio.fi on parantanut puun tarjontaa ja tuonut markkinoille uusia puunmyyjiä. Näin kertovat puumarkkinoiden ostajatahot, joista lähes kaikki käyttävät Kuutiota tarjousten tekemiseen. Kuution kautta tehtyjen tarjouspyyntöjen määrä on noussut viiteen miljoonaan kuutioon, mikä kertoo sekä myyjien, että ostajien aktivoitumisesta. -Kuutio.fi on puun myyjien ja ostajien kohtauspaikka, joka on lisännyt puun tarjontaa ja tuonut meille uusia asiakkaita. Kuutio.fi on nostanut metsänomistajien tietoisuutta sähköisistä palveluista sekä madaltanut kynnystä kokeilla uusia tapoja tehdä puukauppaa, UPM:n metsäjohtaja Sauli Brander kertoo. Jopa joka kolmas Kuution yksityiskäyttäjä ilmoittaakin olevansa uusi metsänomistaja tai sellainen, joka tekee ensimmäisiä kauppojaan. Kuution avulla metsänomistaja voi tehdä puukauppaa joko palvelusta löytyvien asiantuntijoiden avulla tai jättämällä suoraan tarjouspyynnön haluamalleen ostajaorganisaatiolle. -Kuutio toimii hyvin ja tehostaa operatiivista toimintaamme, kun pystymme palvelemaan asiakkaitamme entistä paremmin. Puu lähtee liikkeelle, kun metsänomistajilla on kanava, jota kautta tavoittaa useita ostajaehdokkaita yhtä aikaa. Kun puun tarjonta paranee, niin kaikki hyötyvät, Versowoodin metsäpäällikkö Jussi Torpo sanoo. Kuution kautta metsänomistaja tavoittaa noin 95 prosenttia Suomen puunostovolyymista, mikä takaa puulle oikean hinnan. Kuutiossa metsänomistaja voi muutamalla klikkauksella lähettää yhteydenottopyynnön asiantuntijoille tai jättää suoraan tarjouspyynnön lähes kaikille puunostajaorganisaatioille yhtä aikaa. -Kuution käyttö on yksityisille metsänomistajille maksutonta. Kuutiota kokeilleet ovat omaksuneet palvelun osaksi metsäomaisuuden hoitoa ja siirtyneet palvelun käyttäjiksi, kertoo Kuutiosta vastaava Suomen Puukauppa Oy:n toimitusjohtaja Aku Mäkelä.\nRaskaiden kuorma-autojen rekisteröinnit laskeneet jo kolme kuukautta\nAlkuvuoden aikana on rekisteröity 1464 kokonaismassaltaan yli 16 tonnisia kuorma-autoja, mikä on 29,1 prosenttia vähemmän kuin viime vuoden tammi-heinäkuussa. Koronavirus…\nKausivaihtelu syö tehoja metsätaloudesta\nLähes kolmannes koneyritysten koko kone- ja henkilötyökapasiteetista seisoo käyttämättömänä vuosittain puunkorjuun kausivaihtelun takia. – Kausivaihtelun aiheuttama vajaakäyttö syö yrityksen kannattavuutta…\nVeikkausliiga ja Fixus jatkavat yhteistyötä\nSuomen johtava autovaraosa-, lisävaruste- ja huoltopalveluketju Fixus ja Veikkausliiga jatkavat yhteistyötä. Veikkausliiga ja Fixus jatkavat keväällä 2019 käynnistynyttä yhteistyökumppanuuttaan. Molemmat…\nTalvisyän on liian rankka maata kotona\nVaimo Riitta Heikkinen pukee sen sanoiksi: ”Puunkorjuu on rytmittänyt meillä koko talon elämää”. Sitä se tekee vieläkin, vaikka suomussalmelainen Juhani…


BMW 520 i Comfort 4d A manuaali Sedan 1998 - Used vehicle - Nettiauto\nYear model 1998 (first reg. 1-1998) Inspection date 8-2020\nBMW 520 i Comfort 4d A manuaali\nSiitä sopivasti bemaria eteenpäin.\nToimiva laite kaikinpuolin ja hyvin tuntuu kerkeävän tuolla kaksilitraisella.\nKyseessä jo iäkäs auto joten pientä alkavaa kiven iskua sekä pintaruostetta hieman on paikoitellen, ei kuitenkaan kolhuja tai mätä millään lailla.\nKesä ja talvi vanteet 17” hyvillä kumeilla.\nKuskin penkki jo nähnyt parhaat päivänsä. Muuten todella siisti sisältä.\nBMW 520 2.0, '97, 134 tkm\nNettiauto ID 11323072


20.2.2020 | 12:00\nKantar TNS kysyi Suomen Yrittäjien tilaamalla Yrittäjägallupilla yritysten julkisista hankinnoista. Kyselyyn vastasi 1051 yrittäjää eri puolilta Suomea.\nJulkisissa hankinnoissa on kyse vähintään 35 miljardin euron markkinasta vuosittain. 28 prosenttia yrityksistä on osallistunut julkiseen tarjouskilpailuun.\nYrittäjäjärjestö julkisti konkreettiset ratkaisut julkisten hankintojen toteuttamiseksi ja kehittämiseksi. Yrittäjien ratkaisuilla valtio ja kunnat voisivat käyttää rahansa järkevästi ja yrittäjät pärjätä, ja siten tarjota työtä kuntalaisille ja verotuloja alueelleen.\n– On varmistettava, että myös kotimaiset pienyritykset voivat kilpailla julkisissa hankinnoissa, Suomen Yrittäjien varatoimitusjohtaja Anssi Kujala sanoo.\nAihe on ajankohtainen, sillä hallitusohjelmassa on lähes 30 tavoitetta hankinnoille, ja valtiovarainministeriö valmistelee Kuntaliiton kanssa kansallista hankintastrategiaa Hankinta-Suomea. Yhteishankintayksiköt Hansel Oy ja KL-Kuntahankinnat yhdistyivät viime vuonna.\n– On erittäin tärkeä jakaa hankinnat sopivankokoisiin osiin. Hankinta-aikeista on viestittävä mahdollisimman hyvissä ajoin. Pienet alle kynnysarvon alittavat hankinnat on alistettava entistä avoimemmin kilpailulle, Suomen Yrittäjien elinkeinopolitiikan asiantuntija Janika Tikkala toteaa.\n48 prosenttia yrityksistä kertoo kaipaavansa neuvontaa, jos aikoo tehdä tarjouksen esimerkiksi kunnan tarjouspyyntöön. Suomen Yrittäjien hankintaneuvojat auttavat sekä yrittäjiä tarjouksen tekemisessä että kuntaa tarjouspyynnön laatimisessa.\nYrittäjät korostaa, että hallitusohjelmaa toimeenpantaessa ja kansallista hankintastrategiaa laadittaessa on varmistettava, että linjaukset eivät heikennä pk-yritysten mahdollisuuksia kilpailla.\n– Hankintojen kehittäminen on jatkuvaa hankkijan ja tarjoajan eli yrittäjän välistä vuoropuhelua. Siihen kannattaa panostaa. Hankintoja kehittämällä hankintayksiköt saavat lisää kaipaamiansa tarjouksia. Myös hankintojen arvostus pääsee sille oikeutettuun asemaan, Tikkala toteaa.\nHankintalain mukaan hankinnat on toteutettava siten, että pienet ja keskisuuret yritykset pääsevät tasapuolisesti muiden tarjoajien kanssa osallistumaan tarjouskilpailuihin.\n– Jokaisen julkisen hankkijan pitää ymmärtää lain tarkoitus ja pyrkiä toimimaan siten, että markkina kehittyy, paikallis- ja aluetalouden vaikutukset otetaan huomioon ja kasvolliset suomalaiset yrittäjät pystyvät kilpailemaan, Kujala toteaa.\nYrittäjien hankintalinjaukset Elinvoimaa hankinnoista.\nTietoja Yrittäjien hankintaneuvonnasta.\nvaratoimitusjohtaja Anssi Kujala, Suomen Yrittäjät, p. 0400 567 925, anssi.kujala @ yrittajat.fi\nelinkeinopolitiikan asiantuntija Janika Tikkala, p. 046 923 4386, janika.tikkala @ yrittajat.fi\nhankinnat Julkiset hankinnat tarjouskilpailu hankintalaki hankintalinjaukset kunnat kunta


Suomen hylkäämä digitaalinen radio ottaa jalansijaa Euroopassa - Ulkomaat - Ilta-Sanomat\nSuomen hylkäämä digitaalinen radio ottaa jalansijaa Euroopassa\nMoni Euroopan maa suunnittelee analogisten radioverkkojen sulkemista. (KUVA: IS / Seppo Solmela)\nJulkaistu: 4.6.2010 12:37\nDigitaalisen radion käyttöönotto vauhdittuu Euroopassa.\nMoni maa on aloittanut digitaalisen radioverkon rakentamisen ja suunnittelee analogisten radioverkkojen sulkemista. DAB- eli digitaaliradion kehitys on kuitenkin ristiriitaista. Suomi on kokeiluvaiheen jälkeen käytännössä hylännyt digiradion.


Syysseminaari PAAVO, PERKELE JA KADOTUKSEN ALHO 12.-14.9.2014\nPaikka: Paavo Ruotsalaisen kotisaari Nilsiän Aholansaaressa.\nMahdollisuus yhteiseen bussikuljetukseen.\nTervetuloa opiskelemaan tutkittua tietoa aiheista, joista oppilailla on taatusti kysymyksiä. Pääkouluttajana toimii raamatuntutkija, pastori Kari Kuula, joka on julkaissut mm. teokset Helvetin historia, Paholaisen biografia ja Kotona kristinuskossa. (www.karikuula.com)\nMajoittuminen Aholansaaressa tapahtuu huoneistohotelli Sepänmajassa, jonka huoneissa on myös oma sauna.(www.aholansaari.fi)\nSaapuminen Aholansaareen ja iltapala huoneistohotellissa. Rannasta\nnoutamisen aikataulu sovitaan sen mukaan, kuinka moni saapuu\nomilla kyydeillä. Ilmoittautuneet saavat tarkemman ohjeen ennen\n9.00–9.30 Paavo ja Aholansaari – aamuhetki Paavon pirtissä, Aholansaaren toiminnanjohtaja Tytti Lintunen\n9.45–11.15 Vanha vainooja – paholaisen juonia kautta aikojen, tutkija Kari Kuula\n11.15 Vapaata tutustumista saareen\n13.15–14.45 Helvetin historia – kristikunnan versioita kadotettujen kohtalosta, tutkija Kari Kuula\n14.30–15.30 Kahvi ja vapaata\n15.30–16.30 Elämän ja kuoleman teemoja oppitunneilla, pedagogisia vinkkejä, materiaalia ja keskustelua\n16.30–17.00 Puheenjohtajan katsaus ja keskustelua ajankohtaisista asioista\n18.30–19.15 Veisuut Paavon pirtissä, Siionin virsiin ja veisuuseen johdattaa Herättäjäyhdistyksen musiikkisihteeri, past. kantt. Samuli Korkalainen\nIltapala ja vapaata seurustelua\nJumalanpalvelus yhdessä jatkoriparilaisten kanssa\nLähtö paluumatkalle viimeistään 13.30.\nHINTA: Seminaarin hinta on 150 €, opiskelijat 130 €. Hinta sisältää majoituksen, ruokailut ja ohjelman Aholansaaressa. Ilmoittautuminen 28.8. mennessä sähköpostiosoitteeseen toimisto(at)suol.fi. Ilmoitathan samalla mahdolliset ruokarajoitukset.\nKULJETUS: Seminaariin järjestetään Helsingistä omakustanteinen linja-autokuljetus, mikäli halukkaita ilmaantuu vähintään 25. Lähtö tapahtuu Helsingin keskustasta klo 16.30 ja pysähdykset mennen tullen tarvittaessa Lahdessa, Jyväskylässä ja Kuopiossa. Linja-autokuljetuksen hinta jyvitetään osallistujamäärän ja osin matkan pituuden mukaan. Menopaluun hinta on Helsingistä maksimissaan 95 euroa. Ilmoittaudu myös bussikuljetukseen seminaari-ilmoittautumisen yhteydessä ja kerro, tulisitko mukaan Helsingistä (max. 95 €), Lahdesta (max. 74 €), Jyväskylästä (max. 45 €) vai Kuopiosta (max. 18 €).\nPERUUTUKSET: 28.8. mennessä, muutoin veloitamme osallistumismaksun.\nLISÄTIETOJA: Vesa Soikkeli, vesa.soikkeli(at)edu.hel.fi


Opas vaikuttavaan tiedeviestintään - Suomen tiedetoimittajain liitto\nOpas vaikuttavaan tiedeviestintään\nIina Koskinen, Maria Ruuska, Tanja Suni: Tutkimuksesta toimintaan. Tieteentekijän opas viestintään ja vaikuttamiseen. Art House 2018\nTutkimuksen halutaan yhä enemmän vaikuttavan yhteiskuntaan. Ei vain luonnontieteellisten keksintöjen muodossa, vaan myös humanististen tieteiden odotetaan toimivan yhteiskunnallisena muutosvoimana.\nSiksi ei enää myöskään riitä, että vain tiedetoimittajat välittävät ja levittävät tieteen tuloksia yhteiskuntaan. Tutkijoiden on itse astuttava ulos kammioistaan ja kerrottava selväsanaisesti ja innostavasti tutkimuksistaan ja perusteltava, miten ne toimivat käytännön tasolla.\nTutkimuksesta toimintaan on tutkijoille suunnattu työkalupakki, joka opastaa, miten viestiä oikealla tavalla oikeille tahoille oikeilla kanavilla. Tahoja ovat media, yritykset, poliittiset päättäjät ja tietysti tieteestä kiinnostuneet maallikot. Kanavia ovat sanomalehtien lisäksi sosiaalisen median kanavat, kuten Twitter ja LinkedIn.\nTärkeässä roolissa ovat sidosryhmät, virkamiehet, päätöksentekijät, järjestöjen edustajat ja kansalaiset. Kirjassa viitataan käsitteeseen yhteiskehittäminen. Tutkija kehittää tutkimusteemoja, tutkimuskysymyksiä ja tutkimuksen lopputuotteiden suunnittelua vuorovaikutuksessa sidosryhmien kanssa.\nEsimerkiksi vesistöjen tilan parantaminen tehostamalla ravinteiden kierrätystä onnistuu parhaiten, kun mukaan kutsutaan maanviljelijöitä, vedenpuhdistamoiden edustajat ja elintarviketeollisuuden yritykset, joita ilman ravinteiden kierrätys olisi tehottomampaa.\nNäin tutkimuksen yhteiskunnallisen vaikuttavuuden seuraaminen ja mittaaminen on tarkempaa, kun prosessia seuraa useampi silmäpari alusta loppuun.\nKirjassa ei tiedetoimittajista puhuta juuri lainkaan. Kirja kuitenkin herättää kysymyksiä tiedetoimittajien roolista. Tiedetoimittajienhan tehtävänä on ollut kääntää ja välittää tutkijoiden kammioissaan kehittelemät abstraktit teoriat\ntavalliselle kansalle näiden omalla kielellä. Mutta jos ja kun tutkijat tekevät tämän itse, tarvitaanko enää tiedetoimittajien ammattikuntaa?


Tästä joukosta löytyvät uudet tangon kuninkaalliset | Yle Uutiset | yle.fi\nTästä joukosta löytyvät uudet tangon kuninkaalliset\nSeinäjoen Tangomarkkinoiden tangolaulukilpailun semifinalistit on valittu. Kilpailun seuraava etappi ovat semifinaali Turussa ja finaalin karsinta Tampereella. Tangolaulukilpailun finaali käydään Seinäjoella heinäkuussa.\n3.5.2016 klo 12.36päivitetty 3.5.2016 klo 17.00\nSeinäjoen tangomarkkinoiden tangolaulukilpailun semifinalistit on valittu. Tuomaristo valitsi 306 esikarsintaan osallistuneesta kilpailjasta jatkoon 64 laulajaa.\nTuomaristolle laulusuoritusten läpikäyminen on vuosittain aikaa vievä urakka. Tämän vuoden taso etenkin naisten sarjassa oli hyvä.\n– Kahta samanlaista ei ole,vaikka kolmesataa laulajaa on. Jokainen on oma persoonansa, jokaisessa on jotain hyvää ja jokaisessa näkee jotain omasta mielestä kehitettävää, toteaa laulukilpailun taiteellinen johtaja Martti Haapamäki.\nMukana nyt valituissa semifinalisteissa on myös laulajia, jotka ovat kisanneet tangokruunusta aiemminkin.\n– Kyllä meidän kilpailu alkaa olla ainakin puoliammattilaisten kilpailu. Aivan puhtaasti kotiharrastelijoita ei löydy, Haapamäki sanoo.\nHaapamäen mukaan suuntaus on ihan hyvä, sillä kokemus kehittää laulajaa kilpailun toivomaan suuntaan.\n– Kyllä tästä hyvät kuninkaalliset löytyy. Tässä vaiheessa jokaisella kilpailijalla on niin sanotusti huonoin suoritus ja tästä taso vaan paranee. Olen ennenkin sanonut, että se, joka tästä parantaa eniten pärjää parhaiten.\nTangolaulukilpailun semifinaali järjestetään toukokuun lopussa Turussa. Sieltä Tampereelle finaalin karsintaan valitaan kahdeksan naista ja kahdeksan miestä.\nAnssi Känsälä, Riihimäki\nAnton Laamanen, Porvoo\nCasper Carpelan, Nousiainen\nHenry Friman, Kellokoski\nIlpo Kaleva, Sonkajärvi\nJaakko Heikkinen, Espoo\nJarno Einola, Sastamala\nJere Hartikainen, Varkaus\nJoonas-Ville Hietaniemi, Nokia\nJouni Maunula, Pori\nJuha Alvari, Keminmaa\nJuha Kärkkäinen, Vieremä\nJyrki Nurminen, Lahti\nKalle Kaaja, Jakkula\nKari Ahola, Saloinen\nLeif Knief, Helsinki\nMikael Haavisto, Turku\nNiko Mäenpää, Helsinki\nTeemu Ahtonen, Joensuu\nTomi Hentula, Mynämäki\nTomi Kuusela, Mynämäki\nToni Luotonen, Mynämäki\nTuomas Iso-Ahola, Aska\nAnnika Kontio, Tervola\nEija Lius, Keuruu\nHeidi Visulaaka, Hämeenkyrö\nHenna Hietikko, Hyllykallio\nKaisu Koponen, Lehmo\nKatja Esle, Lahti\nKatja Hirvonen, Ähtäri\nLinda Mielonen, Helsinki\nMari Varjovirta, Lahti\nMerja Uimonen, Luopajärvi\nMiia Lehtio, Jyväskylä\nMirva Vilponen, Lahti\nNiina Sallinen, Helsinki\nReeta Viljamaa, Kokkola\nSanna Toivanen, Norberg (Ruotsi)\nSatu Pekkala, Heinola\nSini Ikävalko, Helsinki\nTanja Taipale, Nokia\nTeija Lämpsä, Kempele\nTiina Jormanainen, Onttola\nToini Uusitalo, Oulu\nTuulia Silfver, Jyväskylä\nSuuria tunteita, hikisiä kämmeniä ja tangosävelmiä – Tangolaulukilpailun esikarsintakiertueella lauloi lähes 200 kokelasta 9.4.2016\nkulttuuriKotimaaTangolaulukilpailuttangot (tanssit)SeinäjokilaulukilpailutMynämäkilaulaminenSeinäjoen tangomarkkinatTampere


Kiertomatka Intian Himalajalle | Matkatoimisto Mandala Travel\nKiertomatka Intian Himalajalle\nVaraa matka: Kiertomatka Intian Himalajalle\nIntian Himalajan kiertomatka vie meidät maan uljaimpiin maisemiin Himalajan vuoriston keitaisiin sekä ylänköerämaihin. Tämä matka on mielenkiintoinen kokonaisuus uskomattomia maisemia, erilaisia kulttuureita ja uskontoja sekä historiaa ja perinteitä vähän vierailluilla, mutta sitäkin hienommilla alueilla.\nAloitamme matkan tutustumalla Intian pääkaupunkiin Delhiin, josta jatkamme junalla pohjoiseen, Punjabin osavaltiossa sijaitsevaan Amritsariin, joka on tunnettu sikhien uskonnollisena keskuksena. Muslimien asuttamassa Kashmirissa teemme retkiä Srinagarin ja Idän Venetsiaksi kutsutun Dal-järven ympäristössä ja majoitumme kelluvissa hotelleissa, tutustumme perinteisiin taiteisiin sekä paikalliseen elämään. Tiibetinbuddhalainen Ladakhin vanha kuningaskunta korkealla Intian Himalajalla taas häikäisee ikivanhoilla pyhätöillään, arkkitehtuurillaan sekä karun kauniilla ympäristöllään.\nMatkaamme jeepeillä Pohjois-Intian vuoriston halki, kohdaten rajaseutujen ylpeitä paimentolaisia, pyhiinvaeltajia sekä lunta ihastelemaan saapuneita intialaisia. Vuorten reunustamien solien takana aukeaa ylänkö, jonka väestö on etnisesti tiibetiläisiä ja uskonto on buddhalaisuus. Vierailemme Ladakhissa linnoitusmaisissa luostareissa sekä kuninkaallisten palatsissa, jossa onnekas voi edelleen nähdä vilauksen aatelisista.\nMatkareitti: Delhi - Amritsar - Wagah - Amritsar - Srinagar - Kargil - Lamayurun luostari - Alchi - Leh - Stok - Sheyn luostari - Thikseyn luostari - Leh - Delhi\nDal-järven laivahotellit ja Srinagarin kaupunki\nTodella vähän vierailtuja, autenttisia alueita\nLadakhin tiibetinbuddhalaiset pyhätöt\nLehin vanha kaupunki\nPÄIVÄ 1 >LENTO HELSINKI - DELHI\nSuora yön yli lento Intiaan.\nSaapuminen Intiaan aamulla. Aamupäivällä tutustumme tähän intialaiseen suurkaupunkiin ja sen vanhankaupungin nähtävyyksiin opastetulla kierroksella. Illalla yhteinen tervetuloillallinen. (I)\nPÄIVÄ 3 > DELHI - AMRITSAR\nNousemme aamulla pikajunaan ja matkaamme Punjabin osavaltioon, Amritsarin kaupunkiin, jonne saavumme aikaisin iltapäivällä. Amritsar on sikhien uskonnollinen ja kulttuurinen keskus, jossa sijaitsee myös maailmankuulu Kultainen temppeli. Kuljetus hotellille ja loppupäivä vapaata aikaa. (A)\nPÄIVÄ 4 > AMRITSAR, WAGAH\nTutustumme aamupäivällä Amritsarin kuuluisimpiin nähtävyyksiin, Kultaiseen temppeliin ja Jalianwala Baghin puutarhaan, joka tunnetaan brittien vuonna 1919 paikalla toteuttaneen joukkosurman muistopaikkana. Iltapäivällä teemme retken Pakistanin rajalle Wagahiin, jossa pääsemme seuraamaan Intian ja Pakistanin sotilaiden välistä lippujenlaskuseremoniaa, jonka aikana kahden valtion armeijat ovat nokitelleet toisiaan jo vuodesta 1959. (A)\nPÄIVÄ 5 > AMRITSAR - SRINAGAR\nJatkolento Srinagariin, Jammun ja Kashmirin osavaltion pääkaupunkiin Luoteis-Intiaan. Myös Idän Venetsiana tunnettu Srinagarin kaupunki sijaitsee Jhelum-joen varrella Kashmirin laaksossa. Viehättävistä puutarhoistaan, järvimaisemistaan ja asuntoveneistään tunnetussa Srinagarissa voi ihailla myös suurmogulien ajan arkkitehtuuria ja maharadzojen palatseja. Kuljetus Dal-järvellä sijaitsevaan ihastuttavaan houseboat-hotelliimme. Iltapäivällä kiertoajelu shikara-veneillä. (A,I)\nPÄIVÄ 6 > SRINAGAR\nAamupäivällä tutustumme opastetulla kierroksella Srinagarin nähtävyyksiin, toreihin ja kuninkaallisiin puutarhoihin. Iltapäivä vapaata aikaa Srinagarissa. (A,I)\nPÄIVÄ 7 > SRINAGAR - KARGIL\nHyvästit Srinagarille. Jatkamme matkaa jeepeillämme Himalajan vuoristoon. Maasto muuttuu dramaattisemmaksi, kun seuraamme jokilaaksoa kauniissa vesiputousten ja korkeiden vuorten maisemissa. Ajomatka Kargiliin kulkee henkeäsalpaavan upeissa maisemissa enimmäkseen päällystettyä uutta tietä pitkin, joka kulkee vuortenrinteitä pitkin ja kanjonien halki kiemurrellen. Näemme matkalla mm. Armanath Yatran tuhansien hindupyhiinvaeltajien leirin laaksonpohjalla. Ajamme läheltä Pakistanin rajaa balti-muslimien kylien läpi. Kargil on Intian pohjoisin kaupunki ja eloisa kaupan keskus. (A,I)\nPÄIVÄ 8 > KARGIL - LAMAYURUN LUOSTARI - ALCHI\nJeeppiretkemme jatkuu muslimien asuttamilta alueilta Ladakhiin. Ladakh oli pitkään oma autonominen tiibetinbuddhalaisten kuningaskunta, kunnes alue liitettiin Intiaan. Tiibetiläinen kulttuuri, temppelit ja perinteet ovat säilyneet täällä paremmin kuin Kiinan hallitsemassa Tiibetissä. Vierailemme yhdessä Ladakhin tärkeimmistä luostareista: Lamayuru on näyttävä rinteeseen rakennettu linnoitustyyppinen luostari. Luostarivierailun jälkeen siirrymme illaksi viehättävään Alchin kylään. (A,I)\nPÄIVÄ 9 > ALCHIN LUOSTARI - LEH\nVierailemme Alchin yli tuhat vuotta vanhassa buddhalaisessa luostarissa ja ajattomalta tuntuvassa pyhätössä. Ajamme Indus-jokilaaksoa pitkin Ladakhin pääkaupunkiin Lehiin. Kaupunki on ikivanhojen kauppareittien risteyskohdassa ja mielenkiintoinen sekoitus tiibetiläistä ja keskiaasialaista kulttuuria. Yli 3500 metrin korkeudessa Himalajalla sijaitsevan Lehin kaupunkikuvaa hallitsee 1600-luvulla tiibetiläiseen tyyliin rakennettu, nyttemmin raunioitunut entinen kuninkaanpalatsi. (A,L,I)\nPÄIVÄ 10 > LEH\nLepopäivä Lehissä. Voimme tehdä aamulla kävelykierroksen Lehin kaupungille ja basaareihin. Iltapäivä omaa aikaa ostoksiin ja kaupungin tutkimiseen. (A,I)\nPÄIVÄ 11 > STOKIN PALATSI, SHEY & THIKSHEY\nTutustumme Indus-jokilaaksossa Sheyn ja Thikseyn buddhalaisiin luostareihin sekä Stokin vanhaan kuninkaalliseen palatsiin. Hyvällä onnella voimme nähdä vilauksen kuninkaallisesta perheestä, joka asuu yhä vanhassa palatsissa. (A,I)\nPÄIVÄ 12 > LEH - DELHI\nHeitämme hyvästit Himalajan lumihuipuille ja lennämme Intian tasangoille Delhiin. (A)\nPÄIVÄ 13 > DELHI\nEhdimme vielä tutustumaan Delhin historiallisiin nähtävyyksiin, kuten Qutb Minarin minareettiin ja Humayunin hautamonumenttiin. Tänään on vielä hyvät mahdollisuudet edullisten ostosten tekemiseen – tarjonta on kattava koruista vaatteisiin. (A)\nPÄIVÄ 14 > DELHI-HELSINKI\nVarhainen herätys ja kuljetus lentokentälle aamulennolle Suomeen. (A)\nTarvitset matkalle mukaan voimassa olevan passin, sekä tulosteen Intian viisumin hyväksynnästä. Intian viisumille tulee hakea hyväksyntä ennen matkaa Internetin kautta osoitteesta https://indianvisaonline.gov.in/ viimeistään neljä päivää ennen matkan alkua. Hyväksytty lupa tulostetaan mukaan matkalle. Viisumin saa passiinsa lentokentällä maahan saavuttaessa. Intian viisumi maksaa 60USD ja maksetaan luottokortilla viisumia haettaessa.\nTarkista, että perusrokotuksistasi polio, MPR ja jäykkäkouristus ovat voimassa matkan aikana. Kaikille Intiaan matkustaville suositellaan hepatiitti A -rokotusta. Myös malariaa esiintyy osissa Intiaa. Lisää tietoa rokotuksista saat lääkäriltäsi ja internetistä: www.rokote.fi\nTarvitset Kashmirin ja Ladakhin kiertomatkalle normaalin matkavakuutuksen, jossa on peruutusturva. Vakuutuksen tulee kattaa oleskelu yli 3000 metrin korkeudessa, sekä mahdolliset vuoristotaudin hoitokulut.\nVaraa matkalle yht. noin 150 € käyttörahaa, jolla katat ruokailu-, tippi- ja virvokekuluja matkan aikana. Muista myös viisumikulut.\nIlmasto Intian Himalajalla on kuiva ja viileä. Paras aika vierailla Intian puoleisella Himalajalla on kesäkuusta syyskuuhun, jolloin vuoristotiet ovat sulia lumesta. Päivälämpötilat vaihtelevat tällöin 20 – 30 C-asteen välillä. Korkeilla seuduilla yölämpötilat saattavat laskea lähelle nollaa tai pakkasen puolelle. Vuoristoilma Ladakhissa on erittäin kuivaa ja auringon säteily on voimakasta. Leikkisästi voikin sanoa että Ladakh on ainoa paikka maailmassa, jossa on mahdollista polttaa kasvonsa auringossa ja palelluttaa varpaansa samaan aikaan.\nNäytä Kashmir & Ladakh kiertomatka, Intia suuremmalla kartalla


Enemmistö suomalaismepeistä tukee saksalaista von der Leyeniä komission johtoon | Talouselämä\n16.7.2019 18:35 päivitetty 16.7.2019 19:15\nVasemmiston Silvia Modig vastustaa von der Leyeniä. ”En kannata yhteistä armeijaa, pidän ehdokkuusprosessia epädemokraattisena ja en pidä hänen yön yli tullutta ilmastoherätystä kovin uskottavana.”\nUrsula von der Leyen. PATRICK SEEGER\nEU-johtajien ehdottama ehdokas Ursula von der Leyen valitaan komission puheenjohtajaksi illalla Strasbourgissa, jos suomalaismeppien kantoja on uskominen.\nVon der Leyeniä tukevat ainakin hänen poliittisen ryhmänsä EPP:n kokoomusmepit Henna Virkkunen, Sirpa Pietikäinen ja Petri Sarvamaa.\nTämän lisäksi saksalainen saa keskustaliberaalien RE:n äänet: Mauri Pekkarinen (kesk), Elsi Katainen (kesk) ja Nils Torvalds (rkp).\nTorvaldsin mukaan ”melkein koko RE-ryhmä” tukee von der Leyenia.\nSosiaalidemokraatit, jotka eivät olleet vielä päättäneet viime viikolla, ilmoittavat tukevansa saksalaista.\n”Ursula [von der Leyen] on ottanut meidän aloitteita ohjelmaan hyvin paljon - liikkunut EPP:n poliitikosta koalition johtajaksi”, kommentoi Miapetra Kumpula-Natri.\nJoidenkin mielestä von der Leyenin muutokset linjauksissa ovat tulleet liian nopeasti. Kumpula-Natrin mielestä on normaalia, että voi ottaa poliittiseen ohjelmaan asioita, mitä aiemmin ei omalla listallaan ole ollut.\n”Suomessa olemme monipuoluejärjestelmässä tottuneita siihen. Pitää muistaa, että Euroopan parlamentilla on vielä sanavaltaa: lokakuussa parlamentti äänestää koko komissiosta ja sen ohjelmasta.”\nEero Heinäluoma on myös hyvillään von der Leyenin uusista sitoumuksista.\n”Olen iloinen erityisesti hänen sitoutumisestaan sosiaalisen Euroopan rakentamiseen, sukupuolten tasa-arvoon, työntekijöiden oikeuksiin ja oikeusvaltion edistämiseen. Hän on myös valmis laittamaan suuret monikansalliset yrityksen maksamaan osuutensa veroina.”\nVihreät suomalaismepit Heidi Hautala ja Ville Niinistö ilmoittivat päättävänsä ryhmäkokokouksensa jälkeen. Niinistö kertoi näkemyksestään juuri äänestyksen alla.\n”[Von der Leyenin] puheessa oli edistystä ennen kaikkea retoriikassa, mikä ei ole merkityksetöntä, mutta se ei konkreettisesti tavoitteiltaan edennyt tärkeimmissä asioissa: ilmastonsuojelussa ja ihmisoikeuksissa. Äänestän siis vastaan, kuten ryhmämme pääosin”, Niinistö kommentoi.\nVasemmiston Silvia Modig vastustaa von der Leyeniä.\n”En kannata yhteistä armeijaa, pidän ehdokkuusprosessia epädemokraattisena ja en pidä hänen yön yli tullutta ilmastoherätystä kovin uskottavana”, Modig sanoo.\nPerussuomalaisten parlamentaarikkoja ei tavoitettu, mutta heidän poliittisen ryhmänsä ID:n odotetaan pääosin vastustavan von der Leyenia.\nVihreiden Hautala von der Leyenin puheesta: ”Monelle ollut myönteinen yllätys” – Parlamentti äänestää komission puheenjohtajasta illalla


Big Brotherista ja Temptation Island Suomesta tuttu Janita Lukkarinenhttps://www.is.fi/haku/?query=janita+lukkarinen toivottaa tuoreessa Instagram-kuvassa seuraajilleen ”ihanaa keskiviikkoa”.\nJanitan selfie-kuvapari kiinnittää huomion kaunottaren asuvalinnan takia. Janitan päällä oleva ohut, valkoinen miesten toppi kuultaa kuvassa läpi niin, että Instagramin siveysrajat joutuvat kuvan myötä koetukselle, sillä kuvapalvelu on säännellyt, ettei kuvissa saa näkyä nännejä.\nJos kuva ei näy, katso se täältähttps://instagram.com/p/5coeMumTeU/.\nJanita on mukana myös tulevalla Martina ja hengenpelastajat -kaudella. Temptation Island Suomessa hän pisti muun muassa varatun Simonhttps://www.is.fi/haku/?query=simon pään pyörälle ja sai tämän ihastumaan itseensä.\nJos kuva ei näy, katso se tästähttps://instagram.com/p/5XLBjmGTXm/.


Tilkkutäkissä suota ja susia - Keskisuomalainen\nKulttuuri 07.08.2010 23:16\nTilkkutäkissä suota ja susia\nGalleria Kapriisissa 22.8. 2010 saakka.\nRiitta Uusitalon maalauksissa sadut ja kalliomaalaukset törmäävät toisiinsa. Kasvit ja eläimet ovat yhtä aikaa persoonallisia toimijoita omissa rooleissaan ja mystisiä, kunnioitettavia metsän asukkaita, meitä vanhempia olentoja, joita on kuunneltava tarkkaan.\nLopputuloksena on maailma, jossa historia on takertunut luontoon, ei ihmisten keksintöihin tai kirjoihin. Päänsä pystyyn kurottavat kukat tietävät elämästä kaiken tarpeellisen. Niillä on järkkymätön luottamus tulevaisuuteen, eivätkä ne pysähdy katumaan valintojaan.\nKalliomaalaukset tulevat mieleen erityisesti susiaiheisista maalauksista, joissa Uusitalo on muinaisten luolamaalareiden tapaan toistanut suden pään tai jalkojen ääriviivoja uudelleen ja uudelleen. Sudet ovat maalauksissa vanhanaikaisia satukirjan hahmoja, ei mitään Disney-idylliä vaan pelottavia petoja, jotka syövät isoäidin. Punahilkka-maalauksessa susi on saanut muodon, mutta tyttö on jäänyt pelkäksi merkiksi kankaalle. Tässä sadussa ihmiset eivät esitä pääosaa.\nVahatemperalla maalatut teokset ovat tukkoisen ja täyden oloisia, mikä sopii hyvin metsäkuviin. Metsä ja suo ovat juuri niin upottavia ja kerroksellisia kuin niiden pitääkin olla, ja Nuotio-maalaus on harvinaisen aito tallenne tulen luonteesta.\nNäyttelyyn on säilötty Suomi sellaisena kuin se on ollut ennen meitä (ja on yhä, vaikka me emme kaupungeissamme sitä huomaa). Jokaisella kasvilla ja eläimellä on sielu, jokaisella yksilöllä on merkitys. Ihmisen on osattava solahtaa tähän palapeliin omalle paikalleen.\nRuusukuosi-maalaukset tuovat näyttelyn metsästä pihamaille ja muistuttavat samalla nimellään, mitä maalaukset oikeastaan ovat: kankaan pinnalle tehtyjä kuvioita. Kun maalausta kutsuu kuosiksi, se tuo mieleen tapetin tai verhokankaan. Oikeastaan koko näyttely on kuin verho, johon kaupungin keskustan vitivalkoinen galleria on kääritty. Nyt täällä voi upota suohon ja suden silmiin, muutaman viikon kuluttua huoneet täyttää toisenlainen kuosi.\nGalleria Kapriisi (Hämeenpuisto 25, Tampere) on avoinna ti–pe kello 11–17, la 11–15 ja su 12–16.


Opi uusi kieli tai paranna kielitaitoasi | STS Kielimatkat\nMinkä kielen valitset?\nOta kieli haltuun\nKieli on avain. Avain uusiin maailmoihin, uusiin kulttuureihin, uusiin yhteyksiin, uusiin ystäviin. Vieraan kielen oppiminen tai nykyisen kielitaidon kehittäminen tuo elämääsi valtavasti uusia asioita. Pystyt tuntemaan olosi kotoisaksi kotimaasi ulkopuolella. Saat upeita ystäviä eri maista. Voit tutustua uusiin kaupunkeihin ja maihin, oppia selviytymään uusissa ympäristöissä ja tuntea olevasi kuin paikallinen. Mikä on sinun lempikielesi?\nEnglanti on yleismaailmallinen kieli, jota voi käyttää lähes kaikkialla.\nEspanjaa puhuu puoli miljardia ihmistä Espanjassa, Latinalaisessa Amerikassa ja Yhdysvalloissa.\nRanska on kaunis kieli. Se on myös 29 maan virallinen kieli.


5h, k, ph/s, 2 wc, Muurahaisenkatu 16, Olkahinen, Tampere - Kiinteistömaailma\n119.5m²5h, k, ph/s, 2 wc\n119.5 m²Muurahaisenkatu 16, Olkahinen, Tampere\nMukavalla paikalla Muurahaisenkadun päässä, noin 400 metrin päässä NÄSIJÄRVESTÄ, vuonna 1958 valmistunut omakotitalo Olkahisen pientaloalueella, "lisäsiipi" valmistunut vuonna 1989. Talon alakerrassa 3h,k,wc,saunaosasto, varaava Tulikiven takka. Yläkerrassa 2 makuuhuonetta, yläkerran huoneita mahdollisuus laajentaa. Rauhallinen vehreä asuinalue, lähellä mm. koulu, päiväkoti, kirkko, uimaranta, venesatama, TKL:n linjat 28 ja 90 noin 300 metrin päässä. Mainiot ulkoilureitit vieressä. Tässä remonttitaitoiselle talo mainiolla paikalla. Rakennusoikeus tontilla 250 m2, tästä käytetty n.170 m2. Tervetuloa tutustumaan.\nSijaintiMuurahaisenkatu 16, 33610 Tampere\nHuoneluku5h, k, ph/s, 2 wc\nTehdyt kunnostukset ja peruskorjauksetOk-talon muutos ja laajennus 1989. Ikkunat uusittu 1980-luvun lopussa (1989). Lämmin- ja kylmävesiputkia sekä viemäreitä uusittu 1980-luvulla. Erillisen wc:n laattalattia uusittu 2014.\nVapautuminenSopimuksen mukaan, esim. 3 kk kaupanteosta.\nKeittiöKaapistot, jääkaappi, arkkupakastin, sähköliesi, liesituuletin/ aktiivihiilisuodatin, astianpesukone\nSaniteettitilatPuusauna, kylpyhuone/suihku/wc, (lattialämmitys sähköllä), erillinen wc, pesukoneliitäntä, peilikaappi\nSäilytystilatKaapistot, ullakkosiivet yläkerrassa, ulkovarasto\nMakuuhuone lattiaMuovi, laatta\nLämmityskulut ja taloussähkö (myyjän arvio)n. 1800 € / v. 2017\nJätehuolto (myyjän arvio)n. 108 € / v\nVesi- ja jätevesi (myyjän arvio)n. 32 € / kk\nKiinteistövero637,56 € / v. 2018\nLähipalvelutUimaranta, venesatama (n. 0,4 km)\nKoulutOlkahisen ala-aste (n. 0,4 km)\nPäiväkotiOlkahisen päiväkoti (n. 0,4 km)\nLiikenneyhteydetTKL linjat 28,90 (n. 0,3 km)\nIlmoitusta on katsottu1498 kertaa


Digitalisaatio vaatii osaavia työntekijöitä — mutta mistä osaaminen kaivetaan? - Salesforce Blog Suomi\nDigitaalinen transformaatio pöllyttää bisnestä toimialasta riippumatta. Siitä huolimatta on vielä yrityksiä, joissa ei asiaan ole herätty. Ja sitten on niitä, joissa haasteet tunnistetaan, mutta ei vielä ole osaamista kohdata niitä.\nHaastattelimme keväällä Why New Skills Matter -tutkimustamme varten 2 000 ihmistä Suomessa, Ruotsissa, Norjassa ja Tanskassa. Haastattelun aiheena oli simppelisti digitaalinen transformaatio sekä se, miten yrityksissä ollaan perillä muutoksen aiheuttamista vaatimuksista.\nVastaajia oli joka maasta 500 ja he työskentelivät joko yksityisellä tai julkisella sektorilla, ja olivat iältään 18-65-vuotiaita. Löydökset osoittavat, että digitaalisen muutoksen välttämättömyys tunnistetaan, mutta yrityksissä ei vielä ole osaamista kohdata sitä.\nAvuntarve tunnistettu ✅\nKyselyyn vastanneiden mukaan tilanne ei ole aivan toivoton: suurin osa yrityksistä sentään ymmärtää, että digitalisaatio on arkea ja muutoksia liiketoimintaa pitää tehdä.\nAsian tajuaminen on ensimmäinen askel, joka pitää ottaa digitalisoinnin pitkällä tiellä ennen kuin uudet toimintatavat ja -mallit voivat rantautua yhteenkään yritykseen.\nToisaalta nyt jos koskaan on tähän korkea aika - kansainvälinen kilpailu painaa kovaa vauhtia eteenpäin eikä aikaa jahkailuun enää ole. Pahimmillaan toiselta puolelta maapalloa kotoisin olevat yritykset nappaavat asiakkaat nenän edestä.\nPieni takamatkakaan ei vielä onneksi ole kuin hidaste. Tavaratalojen kuningatar Stockmann on hyvä esimerkki siitä, miten monia kilpailijoita myöhemmin digitalisaatioon havahtunut yritys pystyy halutessaan saamaan muut kiinni - kunhan vain uskaltaa muuttaa vanhoja toimintamalleja ja ottaa digitaalisen transformaation asettaman haasteen vastaan. Helppoa se ei missään nimessä ole. Eikä tule sen helpommaksi, mitä pidempään asian kanssa viivyttelee.\n77 prosenttia suomalaisista vastaajista ajattelee, että yritysten täytyy panostaa työntekijöidensä digitaalisten taitojen kehittämiseen. Oppia kaivataan erityisesti CRM-osaamisessa eli asiakaspolun ja asiakaskokemuksen ymmärtämisessä sekä data-analytiikassa ja sovelluskehityksessä.\nIsoin ongelma onkin osaamisen puute. Sitä kun ei ole tarpeeksi. Suomessa jopa 80 prosenttia yrityksistä kokee tarvetta kouluttaa työntekijöitään kohtaamaaan digitaalinen työelämä paremmin.\nMistä osaaminen kaivetaan? 🆘\nYrityksissä ymmärretään, että uutta osaamista ja uusia taitoja tarvitaan kipeästi. Niissä kuitenkaan ei tiedetä, mistä näitä löydetään. Uskoa nykyiseen koulutusjärjestelmään ei juurikaan ole: suomalaisista vastaajista vain 21 prosenttia uskoo koulutusjärjestelmämme vastaavan hyvin tämän päivän työelämän vaatimuksiin. (Ruotsissa tilanne on vielä huonompi vastaavan luvun ollessa vain 12 prosenttia.)\nKun julkinen koulutus ei pysty toimittamaan tarvittavaa osaamista vaaditussa tahdissa, kääntyy katse itse yritysten puoleen. Niiden pitää nähdä työntekijöiden kouluttaminen investointina tulevaisuuteen ja täten itse avittaa uuden oppimista. Tätä ei kuitenkaan pidä tehdä puolihuolimattomasti tai liikaa työntekijöitä vastuuttaen. Usein parhaiten toimivat porkkana (esim. bonus) tai pakko (kaikkien pitää suorittaa kurssi tiettyyn ajankohtaan mennessä) - opiskele, jos haluat -mentaliteetti ei niinkään.\nKouluttautumiseen pitää toki tarjota realistiset mahdollisuudet. Etenkään pakkopulla ei motivoi, jos kalenteri on muutenkin täynnä ja/tai laskutustavoitteet mahdottomat. Ja ilman motivaatiota on oppimiskäyrä nopeasti laskeva.\nTyöntekijöiden oma motivaatio kouluttautua ja opiskella uutta onkin merkittävässä roolissa, kun pohditaan yritysten mahdollisuuksia kehittyä ja pysyä mukana kilpailussa. Kun digitaalinen transformaatio pyörittää toimialoja uuteen uskoon, ei oppimiskyvytön tai -haluton yksilö ole yritykselle juuri minkään arvoinen. Parhaimmillaan työntekijät tunnistavat itsekin omat koulutustarpeensa ja ovat halukkaita päivittämään osaamistaan tarvittavalle tasolle - jatkuvasti. Kuten Esko Kilpi napakasti toteaa, on uuden oppiminen kansalaisvelvollisuus. Ja kun yhteiskunta ei pysty enää kouluttamaan osaavia ihmisiä kehityksen vaatimassa tahdissa, korostuu yksilön halu ja kyvyt oppia entistä enemmän.\nJo nyt korostetaan rekrytoinneissa myös ei-kognitiivisia kykyjä, kuten viestintä- ja vuorovaikutustaitoja sekä ryhmätyökykyjä. Vaikka teknologiaosaaminen on kova sana, halutaan palveluksen yhä enemmän hyvillä sosiaalisilla taidoilla varustettuja ihmisiä, joilla on asenne oppia koko ajan lisää.\nKouluttautumismahdollisuuksia kartoitettaessa kannattaa jossain vaiheessa kääntää katse yhteistyökumppaneihin. Osaavista kumppaneista ja laajasta ekosysteemistä voi usein olla paljonkin hyötyä, kun taloon tarvitaan lisää erityisesti teknologista kyvykkyyttä.\nEsimerkiksi Salesforce tarjoaa kumppaneidensa käyyttöön oman alustansa Trailheadin, joka on valtavat määrät tietoa sisältävä runsaudensarvi. Alustaan satsaamalla voi yritys saada tuekseen digitaaliseen muutokseen liittyvää osaamista, jota ei ole tarjolla muualla - eikä kouluttautuminen maksa mitään!\nToinen arvokas koulutusmahdollisuus on Salesforce Academy, jossa on viime vuosina koulutettu kymmeniä uusia Salesforce-osaajia useisiin eri yrityksiin. Käytännössä koulutusohjelmaan osallistuva yritys saa ohjelmaan osallistuvan henkilön työharjoitteluun puoleksi vuodeksi, ja tekee lopullisen rekrytointipäätöksen harjoittelun päätteeksi. Harjoittelujakson ajan kulut ovat yritykselle keskimäärin Salesforce-konsultin yhden kuukauden palkan verran. Salesforce Academy on tehokas tapa rekrytoida yritykseen ajantasaista ja kipeästi tarvittavaa osaamista sekä töitä ja uudelleenkoulutusta työttömille tai työttömyysuhan alla oleville IT-alan ammattilaisille.\nLUE MYÖS ► [Vieraskynä] Jalka pois kasvujarrulta Salesforce Academyssa\nKeneltä löytyy muutosstrategia? ❌\nSen lisäksi, ettei yrityksistä löydy tarpeeksi osaavia työntekijöitä, on pohjoismaisen yritystoiminnan näkökulmasta huolestuttava myös toinen asia: vaikka yrityksissä tunnistetaan muutospaineet, ei asialle ole vielä tehty mitään.\nTutkimuksen mukaan yrityksiltä ei pääsääntöisesti löydy digistrategiaa lainkaan. Ketään tuskin yllättää, että yksityisellä sektorilla asiat vaikuttavat olevan hieman paremmin. Onneksi. Mutta julkisen puolen jäykät toimintamallit eivät yleensä riitä edistämään asioita nykymaailman nopeassa tahdissa. (Positiivisena poikkeuksena on tässä yhteydessä pakko mainita Verohallinto, joka on hypännyt digitalisaation kelkkaan jo aikapäiviä sitten, ja on samalla näyttänyt tietä monelle ketterämmäksikin oletetulle organisaatiolle.)\nVastausten mukaan suomalaisista yrityksistä vain 31 prosentilla on digistrategia. 38 prosentilla sitä ei ole ollenkaan ja 30 prosentin kohdalla asiasta ei ole tietoa. Oli tämän viimeisen ryhmän kohdalla sitten kyse siitä, ettei strategiaa ole tai siitä, että se on, mutta siitä ei ole viestitty yrityksen sisällä tarpeeksi, on tilanne hälyttävä.\nToisaalta voidaan kysyä, onko ajatus erillisestä digistrategiasta ylipäänsä jo vanhentunut? Digitalisaatio on läsnä kaikessa ja se on hiipinyt osaksi kaikkea tekemistämme niin työ- kuin yksityiselämässäkin. Se ei siten ole mikään erikseen eriteltävissä oleva liiketoiminnan palanen, jota voidaan tarkastella erillään muusta toiminnasta.\nEikä tekemisen digitalisointi ei ole sama asia kuin digitaalinen transformaatio. Kuten Fazerin Head of Digital Transformation Juho Friberg toteaa, on digitalisaation johtamisessa kyse ennen kaikkea muutosjohtamisesta. Digitaalinen transformaatio vaatii johdolta asioista riittävää ja oikeanlaista viestintää, uusien toimintatapojen pohtimista ja lanseeraamista sekä tietysti myös ennakkoasenteiden ja vastarinnan kohtaamista ja murtamista.\nJoko teillä ollaan valmiita kohtaamaan kaikki nämä haasteet?\n► [Vieraskynä] 5 merkkiä, joista tiedät ettei organisaatiosi selviä digimuutoksesta


Koronavirusepidemia jatkuu Satakunnassa vaikeana – Teho-osastolla epidemian pahin tilanne - Lauttakylä\nSatakunta 26.2.2022 11:00\nKoronavirusepidemia jatkuu Satakunnassa vaikeana – Teho-osastolla epidemian pahin tilanne\nSataDiagin infektioyksikön koronatilannekatsauksen mukaan koronainfektion ilmaantuvuus on Satakunnassa edelleen erittäin korkea ja terveydenhuolto on voimakkaasti kuormittunut. Kohdentamaton tartunnanjäljitys on tehottomana lopetettu, ja se on kohdennettu sosiaali- ja terveydenhuollon yksiköihin. Positiivisten näytteiden osuus Satakunnassa on edelleen yhtä korkea kuin viikko sitten. Myös Luotsinmäen jätevesiseurannassa virusmäärä on edelleen korkealla tasolla, laskua ei näy. Rokotukset sen sijaan ovat edenneet hyvin.\nTHL Koronakartan perusteella ilmaantuvuus oli eilen perjantaina 1 443/ 100 000 asukasta/ 14 vrk, mikä on samaa tasoa kuin viikko sitten. Tiedotteen mukaan todellinen ilmaantuvuus on kuitenkin selvästi suurempi, ehkä nelinkertainen, sillä terveydenhuollon testejä on kansallisen ohjeistuksen mukaisesti rajattu ja kotitestien osuutta lisätty.\nTartuntoja on runsaasti joka puolella Satakuntaa, ja altistua voi käytännössä missä tahansa.\nViikolla 6 Satakunnassa otettiin yhteensä 5 190 näytettä, joista positiivisia oli 31 prosenttia. Koko Suomessa positiivisia näytteitä oli 35 prosenttia kaikista otetuista. SataDiag laboratorion tutkimista näytteistä positiivisia viikolla 7 oli 41 prosenttia. Näytemäärä on ollut laskusuuntainen kansallisen ohjeiston mukaisesti. Näyteaktiivisuus Satakunnassa on kansallisesti kuudenneksi suurin 21:stä sairaanhoitopiiristä.\nKatsauksessa todetaan, että terveydenhuolto on erittäin kuormittunut. Koronapotilaita on paljon osastohoidossa ja teho-osastolla tilanne oli eilen perjantaina koko epidemian pahin. Käännettä alaspäin ei vielä nähdä.\nSataDiagin infektioyksikön ylilääkäri, Satakunnan sairaanhoitopiirin KY:n tartuntataudeista vastaava lääkäri Raija Uusitalo-Seppälä sanoo, että rokotusten ansiosta sairaalahoitoa vaativien koronapotilaiden määrä on varsin vähäinen, suhteessa väestön erittäin suureen sairastuvuuteen, mutta kun tautia on liikkeellä erittäin runsaasti, myös sairaalahoito kuormittuu. Ilman rokotteita oltaisiin nyt pulassa.\n–Teho-osastolla koronatilanne oli jo muutaman viikon ajan rauhallinen ja hoidossa oli vain yksi tai ei yhtään koronapotilasta kerrallaan. Tänään teho-osastolla oli lyhyen aikaa hoidossa jopa viisi koronapotilasta. Nyt tehohoitoa vaativia koronapotilaita on neljä. Teho-osaston koronakuormitus on siis nyt suurempi kuin koko epidemian aikana.\nKoronapotilaiden aiheuttama vuodeosastokuormitus on Satakunnassa ollut edelleen lievästi nouseva. Viikolla 6 uusia koronapotilaiden hoitojaksoja alkoi 38 ja viime viikolla 40. Parempaa käännettä ennakoiden, potilasjakautuma on muuttunut niin, että vaikean koronan vuoksi osastohoitoon otettavien potilaiden hoitojaksot vähenivät ja muun syyn vuoksi hoidossa olevat potilaat lisääntyivät selvästi.\n–Tämä johtuu siitä, että lieväoireinen koronainfektio on väestössä tällä hetkellä hyvin yleinen, ja toisaalta sairaalapotilailta näytteitä otetaan hyvin kattavasti. Esimerkiksi kaikilta päivystyspotilailta, jotka eivät hiljattain ole sairastaneet koronainfektiota, otetaan Covid-näyte sairaalaan tullessa. Näin tehdään, jotta oireettomat tai lieväoireiset potilaat tunnistettaisiin ja osastoepidemiat vältettäisiin. Tätä laajaa näytteenottoa on kuitenkin noudatettu jo yli kuukauden, joten käänne löydöksissä on todellinen, Uusitalo-Seppälä kertoo.\nTerveyskeskuksen vuodeosastolla oli perjantaina aamuna hoidossa 37 koronapotilasta, joista arviolta noin 60 prosenttia ensisijaisesti koronainfektion vuoksi. Määrä on samaa luokkaa kuin aiemmin. Lisäksi alueen hoivakodeissa on infektioyksikön tietojen mukaan ainakin 90 varmistettua koronapotilasta.\nTerveydenhoitoa, samoin kuin yhteiskuntaa laajemminkin, rasittaa edelleen henkilökunnan sairastuminen. Tartunnat tulevat yleensä kotoa tai muualta sairaalan ulkopuolelta. Kaikissa potilaskontakteissa käytettään suojaimia ja tartunnat henkilökunnalta potilaille ovat hyvin harvinaisia. Vaikeasta tilanteesta huolimatta Satasairaala toimii lähes normaalisti. Suuri haaste on edelleen se, että kaikki potilaspaikat sekä sairaalassa, että terveyskeskuksissa ovat hyvin täynnä ja lisäksi päivystys on ajoittain hyvin ruuhkautunut. Taustalla on myös hoivapaikkojen puute, todetaan tiedotteessa.\nTartuntatautipäivärahaa takautuvasti vuoden alusta\nSatasairaalan verkkosivuilta löytyvät ohjeet, miten toimia, jos epäilee koronatartuntaa. Voimassa olevissa ohjeistoissa korostuu omaehtoinen kontaktien välttäminen, kotitestaus ja jäljityksen kohdentaminen sote-yksiköihin.\nLaki sairausvakuutuslain väliaikaisesta muuttamisesta koskien oikeutta tartuntatautipäivärahaan on nyt vahvistettu (STM:n tiedote). Samoin asetusta sairausvakuutuslain täytäntöönpanosta muutettiin perjantaina. Asetuksessa säädetään tarkemmin siitä, mitä selvitystä hakijan on esitettävä tartuntatautipäivärahaa hakiessaan.\nLaki ja asetus tulevat voimaan 28.2.2022. Niitä tullaan soveltamaan takautuvasti 1.1.2022 lähtien, mikä luo haasteellisen tilanteen terveydenhuoltoon. Tiedotteen mukaan sairaanhoitopiirit tai kunnat eivät ole vielä saaneet ohjausta, miten säädöksiä tulisi toteuttaa. Ohjeistusta kansalaisille päivitetään lähipäivinä.\nTartuntatautipäivärahan saamiseksi edellytetään positiivista testitulosta sekä terveydenhuollon todistusta siitä, millä ajanjaksolla henkilön suositellaan olevan pois työstään, varhaiskasvatuksesta tai oppilaitoksesta tartuntariskin vuoksi. Tartuntatautipäiväraha on tarkoitettu ansioiden menetyksen korvaamiseen. Todistuksen voi saada julkisesta tai yksityisestä terveydenhuollosta, myös työterveyshuollosta. Miten vastuut jakautuvat on vielä epäselvää.


Klubi pelasi tasan ja menetti sarjajohdon - Urheilu | HS.fi\nKlubi pelasi tasan ja menetti sarjajohdon\nJaron aggressiivinen pelityyli oli helsinkiläisille myrkkyä\npietarsaari. Edelleen tappioitta porskuttava sarjakärki HJK saapui mittaamaan Jaron nykykunnon. Klubi on voittanut viisi ja pelannut niin ikään tasan viisi ottelua. Jaron käyrä on nihkeän alkukauden jälkeen ollut viimein nousussa.\nJALKAPALLOILU: Tiittanen poistui voittajana


Sabiininaisten kidnappaus | Virtual Uffizi Gallery | Great Journey\nSabiininaisten kidnappaus on marmoripatsas, joka on kenties yksi tunnetuimmista Loggia dei Lanzi -salissa esillä olevista teoksista. Tekijä on Giambologna, italialainen nimi Jean de Boulogne (1529 – 1603), flaamilainen kuvanveistäjä, joka työskenteli Italiassa, erityisesti Firenzessä.\nPatsas on 4,10 metriä korkea, ja suurherttua Cosimo I sijoitti sen – muiden mestariteosten ohella – Loggiaan. Suurherttua loi ulkoilmamuseon tilaan, joka oli omistettu – tasavaltalaiskaudella – kokoontumisille, osoittaakseen sen voiman ja tuon kokemuksen päättymisen.\nTeos kuvaa tyttöä, joka yrittää vapauttaa itseään, kun häntä nostaa mies, jonka jalkojen juurella on epätoivoinen vanhus. Se esittää antiikin Rooman historian episodia, Sabilaisten kidnappausta: Romulus, kuningas ja kaupungin perustaja, kidnappasi sabinialaisia naisia roomalaisille miehille antaakseen heille jonkun, jonka kanssa lisääntyä.\nTeos kuvaa, kuinka tuo hetki oli väkivaltainen ja traaginen. Veistoksella on kuitenkin myös toinen määritelmä: Elämän kolme aikakautta. Itse asiassa vanhempi mies hukkuu mieheen, joka pitelee itseäänkin nuorempaa tyttöä.\nTyöskennellessään tämän veistoksen parissa Giambologna, manierismin suuri mestari, oli Medicien virallinen kuvanveistäjä.\nTeos on kärsinyt useiden vuosien ajan jatkuvasta altistumisesta ilmakehän vaikutuksille. Tutkijat harkitsevat mahdollista siirtoa Palazzo Vecchioon tai Uffiziin.\nMitkä ovat terveet ja epäterveelliset kehon rasvaprosentit?


29.6.2011 Don\tKommentoi\nValkoinen turaga tapitti nyrpeänä asuinsijansa vierellä avautuvaa bambumetsikköä. Vielä hetki sitten vehreiltä näyttäneet bambut olivat kärsineet pahasti torakan mielivaltaisen ammuskelun voimasta ja maasto suorastaan savusi.\nBakmein tuima katse siirtyi seuraamaan metsikön seassa astelevaa kolmikkoa. Ämkoo keskusteli vakavana kahden matoranin kanssa, eikä Bakmei varsinaisesti nauttinut siitä, että oleili kuuloetäisyyden ulkopuolella.\n”Eli siis”, Ämkoo aloitti kerratakseen kuulemansa. ”Otlek, sinut lähetettiin päämajasta ilmoittamaan minulle tilanteesta, kun taas Enki huomasi tilanteen ollessaan partioimassa rannikolla?”\n”Kyllä”, matoran-kaksikko vastasi kuin yhdestä suusta. ”Ajattelin, että olisi fiksumpaa tulla ilmoittamaan asiasta sinulle suoraan”, Enki lisäsi. ”Olisi ollut turhaa poiketa tukikohdan kautta kun olin kerran jo siivillä.”\n”Ymmärrän”, Ämkoo vastasi.\nOtlek oli ehtinyt selvittää Ämkoolle kaiken tietämänsä. Oli selvää, että nazorakit olivat vakavissaan saaren miehityksen suhteen, eikä aikaa ollut hukattavana. Tilanne oli suorastaan hälyttävä.\n”Niitä torakoita?” Bakmei kysyi kohottaen hieman kulmiaan Ämkoon asteltua vanhuksen tykö.\n”Kyllä”, turagan oppilas sanoi miltei nöyrästi, jatkaen: ”Miehittävät saarta tälläkin hetkellä. Mitä aiot tehdä?”\nBakmei murahti vastaukseksi ja kääntyi majaansa kohden. Hetken kuluttua vanhus huusi Ämkoon ja matoranit kantoavuksi.\n”Piilopaikka vesiputouksen takana”, Otlek ihmetteli ääneen. ”Melkein liian ilmiselvää.”\n”Vaiti, kloppi”, kaikui turagan äreä vastaus luolan perukoilta. Korkean putouksen takana avautuva luola oli kieltämättä miltei klisee tällaisessa maastossa, mutta paikkaa oli mahdotonta havaita ulkosalta käsin. Bakmei tuntui luottavan kovasti piilopaikkaansa, eikä turagalla ollut selvästikään pienintäkään aikomusta jättää saarta.\n”Meidän lienee syytä mennä”, Ämkoo lausui ja kumarsi hillitysti turagan suuntaan. Bakmei tuijotti oppilastaan pitkään, asteli sitten tämän tykö ja sanoi:\n”Koulutuksesi on vielä kesken.”\nÄmkoo nyökkäsi ja kääntyi lähteäkseen. Matoranit odottivat jo ulkona.\nÄmkoon suustaan päästämä terävä vihellys sai valtavan rahin juoksemaan innoissaan esiin puiden kätköistä. Suunnattoman suurilla verestävänpunaisilla silmillä varustettu kärsäkäs olento tuijotti omistajaansa hetken onnellisena, käänsi sitten suuret silmänsä matoraneja kohti ja örähti. Norsupäästäinen aisti ilmassa jännitystä, eikä se oikein osannut olla muuta kuin innostunut.\nÄmkoo kaiveli ratsunsa selkään nostettuun satulaan remmein kiinnitettyä laukkua ja kiskoi sieltä esiin paksun mustan kankaan. Admin heitti viitan ylleen, kaivoi esiin vielä tummennetun rautasoljen ja kiinnitti vaatteen sitten päällensä. Lopuksi Ämkoo veti syvän hupun päänsä suojaksi, loikkasi keveästi valtaisan eläimen selkään, ja selitti:\n”Ne eivät saa tunnistaa minua. Meidän on kuljettava varoen.”\n”Palaammeko suorinta tietä tukikohtaan?” kysyi Enki.\n”Emme suorinta…”, Ämkoo vastasi matoranien kavutessa Norsupäästäisen kyytiin.\n”…vaan nopeinta”, ninjaveljeskunnan päällikkö sanoi sitten virnistäen. Ämkoo iski ratsuunsa vauhtia, ja ruskea kärsäpeto lähti kiitämään huimaa vauhtia eteenpäin.\n[spoil]Dun dun duuuuun![/spoil]\nEdellinen artikkeliToa KapuraSeuraava artikkeliMakuta Nui


Musiikkialan barometri julkaistu - Muusikkojen liitto\nMusic Finland kartoitti yhdessä jäsenjärjestöjensä kanssa keväällä 2016 musiikkialan ammattilaisten käsityksiä alan tämänhetkisestä tilasta ja tulevaisuuden näkymistä. Kyselyn tulokset julkaistiin tiistaina 13.9. Musiikkialan barometri 2016 -raportissa.\nMusiikkialan barometrillä pyritään kartoittamaan ammattilaisten näkemyksiä ja tuntemuksia musiikkitoimialasta ja omasta toiminnastaan musiikkikentällä. Tarkasteltavat teemat liittyvät musiikkialan talouteen, rakennemuutoksiin, kansainvälistymiseen sekä mediaympäristöön.\nTulosten valossa suomalainen musiikkitoimiala näyttäytyy varsin yhtenäisenä. Vaikka eri genreissä ja tehtävissä toimivia ammattilaisia näyttäisivät koskettavan hieman eri kysymykset, pääpiirteissään musiikkialan tulevaisuus nähdään samansuuntaisesti – se koetaan valoisana ajankohtaisista haasteista huolimatta. Esimerkiksi viennin kasvuun ja elävän musiikin sektorin nousuun uskotaan. Lisäksi varsinkin musiikkialan yritykset näkevät teosviennissä paljon potentiaalia.\nKyselyyn vastasi lähes 700 musiikkialan ammattilaista, joista suurin osa on muusikkoja.\nSeuraava uutinen Äänestä parasta keikkapaikkaa 22.9. mennessä Edellinen uutinen Syyskuun iltapäiväkahveilla aiheena kustannussopimukset


Pitsiä ja villalankaa: Karamellisukat\nKudoin kangaspuilla jokin aika sitten tyynymateriaalia Novitan Rento - puuvillalangasta. Lankaa jäi kuitenkin vielä yli tyynyprojektista, joten mietin että mitä siitä lopusta nyt sitten tekisin.\nOlin jo jonkin aikaa suunnitellut mielessäni sukkia, joissa olisi neuletta ja virkkausta. No nyt suunnitelma tuli sitten ajankohtaiseksi toteuttaa, kun lankaa jäi yli.\nTosin en alun alkaen ajatellut käyttää tähän projektiin puuvillalankaa, koska puuvillalanka joustaa hieman vähemmän kuin villalanka. Mutta kaikkea pitää testata, joten ei muutakuin virkkaustekniikoiden ja neulomisen yhdistelyn suunnitteluun ja toteutukseen.\nKokeilin kaikenlaisia virkkaus ja neuletekniikoita...ja kumma kyllä puuvillalanka olikin ihan hyvä vaihtoehto perinteiselle villalangalle. Ainakin kesäsukkiin sopiva valinta.\nHalusin näistä värikkäät ja vähän leikkimieliset sukat...joten suunnittelu eteni sitä mukaa kuin sukkakin. Nimesin nämä karamelliksi, kun näissä on noita palloja ja ym.väriläiskiä, joista tuli mieleen kaupan irtokarkit.\nPintaa ja silmukoita\nSukat ovat pitkävartiset, mutta silti kivan viileät näin kesää kohden. Novita Rento - puuvillalanka on kierrätysmateriaalista valmistettu ja siksi myös ekologinen valinta. Langan vyötteessä suositeltiin pestäväksi 30 asteessa.\nSukan varteen on ensin neulottu joustinta ja valepalmikkoa. Sitten vaihdoin virkkauskoukkuun ja tein erilaisilla tekniikoilla ja eri väreillä kuvioita jos jonkinlaisia. Nilkkaan neuloin Venäläisen pitsikukkaraidan. Vaihdoin sen jälkeen vielä kerran virkkaukseen ennen kantapään neulontaa. Loppuosa onkin sitten normaaliin tapaan neulottu sukkapuikoilla.\nTein näille myös ohjeen jos joku vaukka innostuu kokeilemaan virkkauksen ja neulonnan yhdistelmää sukkiin. Oli kyllä omasta mielestä kiva ja melkeimpä terapeuttinen kokemus suunnitella samalla kuin tekee. Välillä kun sovittaa sukkaa jo tehdessä, niin silmukkamäärä ja käsiala asettuu kohdilleen, kun lanka on kuitenkin erilaista, verrattuna villalankaan.\nVirkkaus ja neuletekniikat\nSuunnittelu ja toteutus: Elisa Leppälä\nLanka Novita Rento 85% kierrätyspuuvilla, 15% polyester\nNeuletiheys: 18s. ja 26krs = 10cm\nVärit ja langanmenekki: Petrooli 100g (179), Turkoosi n. 60g (105), Punainen n.60g (542), Vaaleanpunainen n.60g (511), Vaalea beige n.60g (063), Vihreä n.60g (373)\nSukkapuikot ja virkkauskoukku: 3-3,5 tai käsialan mukaan\nKoko 36/37 kokoa voi muuttaa puikkokokoa ja/tai lankaa vaihtamalla sekä vähentämällä/lisäämällä kerroksia jalkaterässä. Varren virkkauksessa/ neulomisessa lisäämällä/vähentämällä silmukkamäärää.\nHuom! puuvillalanka on joustamattomampaa kuin esim. villalanka. Mutta sukat antavat kuitenkin käytössä hieman periksi.\nOhjeessa käytetyt mallineuleet: (erilliset ohjeet työn edetessä)\nJoustinneule 2o, 2n.Valepalmikko, Venäläinen pitsikukka, Kantapää vahvennettu neule, Sileä (oikea) neule = neulo oikealla oikein, nurjalla nurin; suljetussa neuleessa neulo kerros oikein tai nurin ohjeen mukaan. Virkkausmallit selviävät ohjeesta)\nLyhenteet neuleessa ja virkkauksessa:\nNurja puoli np, Oikea puoli op, Oikein o, Nurin n, Langankierto lk, Kerros krs, Silmukka s, Ketjusilmukka kjs, Kiinteä silmukka ks, Takareunaan virkattu kiinteä silmukka tvks, Venytetty kiinteä silmukka vks, Pylväs p, Piilosilmukka ps, Pisarasilmukka (5 pylvästä virkataan yhteen) *-* = ohje toistuu samanlaisena, kuin se on kerrottu tähtien välissä.\nSukat aloitetaan ja lopetetaan neulomalla, varressa on virkkausta eri tekniikoilla ja nilkassa venäläinen kukkaraita- neule, joka tehdään neulomalla, sen jälkeen vaihdetaan vielä kerran virkkaukseen ennen kantapään aloitusta.\nKaramelli – sukkien ohje:\n1.Sukan varren aloitus\nSukat aloitetaan neulomalla. Luo 52 s. (petrooli) langalla. Jaa silmukat neljälle puikolle, 13 silmukkaa / puikko. Kerroksen vaihtumiskohta on 1. ja 4. puikon välissä. Neulo joustinneuletta 2 o, 2 n viisi kerrosta. Aloita sen jälkeen valepalmikko ohjeen mukaan.\n1. – 2. krs: *3o, 1n*. *-* toista koko kerros loppuun.\n3. krs: *Nosta 1.silmukka oikein neulomatta, neulo 2 seuraavaa oikein, vedä nostettu silmukka neulottujen yli, 1n*. *-* toista koko kerros loppuun.\n4.krs: *1o, lk, 1o, 1n*. *-* toista koko kerros loppuun.\n5. krs: Toista 1 – 4 kerroksia neljä kertaa ja neulo\nvielä kerrokset 1. – 2.\n2. Aloita virkkaaminen\n1. krs: Vaihda työhön turkoosi lanka virkkaamalla valepalmikkomallineuleen jälkeen kiinteitä silmukoita tvks, sama määrä kuin mitä työssä on silmukoita = 52 s.\n2. krs: Virkkaa seuraavaksi kiinteitä silmukoita (tvks)kerros loppuun ja päätä ps:lla\nVaihda työhön punainen lanka. Kolmannella Kerroksella käytetään takareunaan virkattua kiinteää silmukkaa, tvks (ja venytettyä kiinteää silmukkaa, vks. (koukkaa lanka työn läpi, kaksi kerrosta alempaa, samasta kohtaa mistä normaalisti tekisit kiinteän silmukan edellisen ks:n jälkeen, ja virkkaa muuten samaan tapaan kuin kiinteä silmukka)\n3.krs: Virkkaa alkuun *3 tvks ja seuraavan kiinteän silmukan kohtaan venytetty kiinteä silmukka, vks*.\n*-* toista kerros loppuun ja lopeta piilosilmukalla.\n4. krs: Virkkaa kiinteitä silmukoita tvks koko kerros ja päätä kerros ps:lla, katkaise lanka.\n5. – 6. krs: Vaihda lanka beigeen. Virkkaa kuten kerrokset 3. ja 4. Päätä ps:lla ja katkaise lanka.\n3. Kiinteitä silmukoita ja pisarasilmukoita\nVaihda lanka vaaleanpunaiseen.\n1. krs: Virkkaa 1 krs kiinteää silmukkaa (tvks) ja päätä\nkerros ps:lla. Silmukoita työssä 52s.\n2. krs: Pisarasilmukka, neljällä jaollinen silmukka (13 pisaraa) Jätä 1. ks väliin, 1 ks seuraavaan ks:aan. *5 p yht. seuraavaan ks:aan, 1ks seuraaviin 3 ks:aan*, toista *-* viim. 2 ks:aan asti, 5 p yht. seuraavaan ks:aan, 1 ks viimeiseen ks:aan, ps.\n3. krs: Virkkaa yksi kerros kiinteitä silmukoita, päätä ps:lla. Silmukoita työssä 52s. Katkaise lanka.\n4. Vaihda lanka vihreään ja virkkaa 2 kerrosta kiinteitä silmukoita, päätä ps:lla. Katkaise lanka.\n4.Erikorkuiset silmukat eri väreillä (petrooli, turkoosi, punainen, vaalea beige)\nKiinteä silmukka ks, pylväs p, takareunaan virkattu kiinteä silmukka tvks\n1. Aloita virkkaus petroolilla värillä. Virkkaa koko kerros vuorotellen *4 ks ja 4 p*, aloita ks:lla. Virkkaa kerroksen silmukat (ps: at ja p: äät) koukkaamalla lanka etukautta edellisen kerroksen kiinteiden silmukoiden kummankin lenkin ali. Kavenna 3s. tasaisesti kerroksen aikana (hyppää kavennuskohdassa yhden ks:n yli), että jako menee tasan. Kerroksen jälkeen silmukoita työssä 49s, päätä ps:lla. Katkaise lanka.\n2. Vaihda lanka turkoosiin. Virkkaa kuten edellinen kerros, mutta ilman kavennusta ja aloita kerros pylväillä, alkuun 3kjs = 1 pylväs, 3p. (virkkaa pylväät edellisen kerroksen ks:n ali). 4 tvks (takareunasta virkattu ks). Jatka kerros loppuun vuorotellen 4p ja 4ks, päätä ps:lla ja katkaise lanka.\n3. Virkkaa vielä kaksi kerrosta kuten edellä vuorotellen ps:n ja p:n paikkaa, mutta vaihda lanka ensin punaiseen ja lopuksi vaaleaan beigeen.\n4. Vaihda lanka vaaleanpunaiseen ja virkkaa kaksi kerrosta kiinteitä silmukoita tvks. Kavenna tasaisesti ensimmäisellä kerroksella 3s = 46s. Päätä ps:lla ja katkaise lanka.\n5.Kiinteitä silmukoita ja pisarasilmukoita\nVaihda lanka vihreään.\n1.krs: Virkkaa yksi kerros kiinteitä silmukoita. Päätä\nkerros ps:lla. Silmukoita työssä 46s. Kavenna seuraavalla\nkerroksella 1s. = 45s.\n2.krs: Pisarasilmukka, neljällä jaollinen silmukka (11 pisaraa) Jätä 1. ks väliin, 1 ks seuraavaan ks:aan. *5 p yht. seuraavaan ks:aan, 1ks seuraaviin 3 ks:aan*, toista *-* viim. 2 ks:aan asti, 5 p yht. seuraavaan ks:aan, 1 ks viimeiseen ks:aan, ps.\n3.krs: Virkkaa yksi kerros kiinteitä silmukoita, päätä ps:lla. Silmukoita työssä 45s. Katkaise lanka.\n6.Kiinteitä silmukoita, ketjusilmukkakaaria\n1.ja 2.krs: Vaihda lanka petrooliin väriin. Virkkaa kaksi kerrosta kiinteitä silmukoita tvks. (takareunasta).\n3.krs: Alkuun 2 + 3 kjs:aa = pylväs ja ketjusilmukkakaari, 3ks, *3kjs, 3tvks* toista *-* kerros loppuun, kunnes viimeisen 3 kjs:n jälkeen 2tvks, päätä ps:lla ja katkaise lanka.\n7. Pylväsryhmät ketjusilmukkakaariin\n1.krs: Vaihda turkoosi lanka ja virkkaa jokaiseen edellisen kerroksen ketjusilmukkakaareen pylväsryhmä = 5 p ketjusilmukkakaaressa. (9 pylväsryhmää = 45 s.) Päästä ps:lla, katkaise lanka.\n8. Kiinteitä silmukoita\nVaihda punainen lanka.\n1.krs: Virkkaa 1tvks jokaisen pylvään väliin. Silmukoita kerroksen jälkeen 36 s.\n2.krs: Virkkaa kerros tvks ja päätä ps:lla, katkaise lanka.\n9. Kiinteitä silmukoita\n1. – 3 krs: Vaihda beige lanka ja virkkaa tvks:ta 3 kerrosta. Poimi viimeisen kerroksen jälkeen vaaleanpunaisella langalla sukkapuikoille 36 s. (9 s. / puikko)\n10. Venäläinen pitsikukka neulomalla\n1. – 3. krs: Neulo sileää oikeaa suljettuna neuleena.\n4.krs: Aloita nurjan silmukan neulominen, tuomalla puikko silmukan läpi. Kierrä lanka kolme kertaa puikon ympäri. Vie puikko silmukan läpi, puikolle tuli kolme langankiertoa. Neulo yhteensä viisi silmukkaa samalla tavalla ja yksi silmukka tavalliseen tapaan nurin. Toista koko kerroksen ajan.\n5.krs: Pidä lanka työn takana. Ota ensimmäinen langankierto oikealle puikolle. Päästä loput kaksi langankiertoa vapaaksi, puikolla on nyt pidennetty silmukka. Vapauta samalla tavalla kaikki viisi silmukkaa oikealle puikolle. Kierrä lanka pidennettyjen silmukoiden vasemmalta puolelta työn eteen. Siirrä pidennetyt silmukat vasemmalle puikolle. Kierrä lanka pidennettyjen silmukoiden oikealta puolelta työn taakse. Kierrä lanka vasemmalle ja kiristä samalla hieman = yksi langankierto on valmis. Tee langankierto vielä toisen kerran ja neulo seuraava silmukka nurin normaaliin tapaan. Toista langankierrot samalla tavalla koko kerroksella kaikkien pidennettyjen viiden ryhmän silmukoiden kohdalla ja neulo sen jälkeen yksi silmukka nurin.\n6.krs: Neulo kerros nurin, jokainen pidennetty silmukka omana silmukkana. Neulo kukkien välissä oleva silmukka nurin. Siirrä langankierrot vielä kukkien keskelle. Kukkaraita tuli valmiiksi.\n7. – 9.krs: Neulo sileää oikeaa suljettuna neuleena. Poimi viimeisen kerroksen jälkeen virkkaamalla beigellä langalla 36s. (9s. / puikko). Virkkaa kolme kerrosta kiinteitä silmukoita tvks. Päätä ps:lla ja katkaise lanka.\n11. Sukan kantapään, jalkaterän ja kärkikavennukset (vaihda petrooliin lankaan)\nNeulo petroolilla langalla poimimalla I ja IV puikoille yhteensä 18s.. Jätä muut päällipuolen silmukat odottamaan. Käännä työ ja aloita vahvennettu neule: 1.krs: (työn nurja puoli) nosta 1. s. neulomatta (lanka jää työn nurjalle puolelle) ja neulo muut silmukat nurin. Käännä työ 2. krs: (työn oikea puoli) *nosta 1 s neulomatta, lanka jää työn nurjalle puolelle, neulo 1 s oikein*, toista *-* kerros loppuun. Käännä työ. Toista kerroksia 1 – 2 yhteensä 18 kertaa. Kantalapun korkeus n. 6,5 cm.\nJatka samaa vahvennettua neuletta kuin aiemminkin. Neulo kantatilkussa oikean\n(= nosta 1 s oikein neulomatta, neulo 1 s oikein ja vedä nostettu s neulotun yli)puolen kerrosta, kunnes jäljellä on 7s. Tee ylivetokavennus ja käännä työ. Nosta 1. s neulomatta, neulo 4 s nurin ja neulo 2 seuraavaa s: aa nurin yhteen, käännä työ. Jatka edelleen samalla tavalla siten, että sivusilmukat vähenevät koko ajan ja keskiryhmän silmukat pysyvät samana eli 6:na. Kun sivusilmukat loppuvat, jaa kantalapun s:t 2 puikolle (3, 3).\nPoimi sitten vapaalle puikolle kantalapun vasemmasta reunasta 10 s + 1 s kantalapun ja II puikon välistä + kantalapusta 3s. Neulo poimitut silmukat kiertäen (= takareunasta) oikein vasemmanpuoleisella kantapohjan puikolla. Neulo oikeaa neuletta poimimalla kiinteitä silmukoita II ja III puikon silmukoista. Poimi nyt kantalapun oikeasta reunasta 10 s + 1 s III puikon ja kantalapun välistä, sillä puikolla, jolla on 3 s, neulo poimitut silmukat kiertäen oikein ja kantalapun 3 s oikein.\nJatka näillä kaikilla silmukoilla sileää oikeaa neuletta ja tee kiilakavennukset: neulo I puikon lopussa 2 viimeistä s: aa oikein yhteen ja tee IV puikon alussa ylivetokavennus. Neulo 1 välikerros, tee kavennukset jne. Kun kaikilla neljällä puikolla on jäljellä 9 s, lopeta kavennukset.\nNeulo kavennukset nauhakavennuksena: neulo I ja III puikon lopussa 2 s oikein yhteen, 1 s oikein\nja neulo II ja IV puikon alussa 1 s oikein ja tee ylivetokavennus.Neulo kavennukset kuten edellä joka 2. krs, kunnes joka puikolla on jäljellä 5 s. Neulo sen jälkeen kavennukset joka krs:lla. Kun työssä on jäljellä yhteensä 8 silmukkaa, katkaise lanka ja vedä se silmukoiden läpi ja päättele hyvin.\nKäännä sukka nurinpäin ja päättele langanpäät. Neulo toinen sukka samoin.\nViimeistele villasukat silitysraudalla, höyryttämällä ne kevyesti ja varovasti kostean liinan läpi.\nKarkkipäivää voi viettää näinkin💙😋\nLähettänyt Pitsiä ja villalankaa / Elisa klo 21.47\nNila 13. huhtikuuta 2019 klo 12.05\nOikein kivan-näköiset sukat ja puuvillasukat olisi yleensäkin erinomaiset näin keväällä ja kesällä. Kiitos myös ohjeesta sinä olet tosi viitseliäs kun jaksat niitä tehdä. Mutta meille lukijoille sehän on vain ihanaa.\nPitsiä ja villalankaa / Elisa 14. huhtikuuta 2019 klo 11.06\nKiitos, aina välillä teen myös ohjeita. Vaikka se onkin aika pitkä prosessi. Mutta jos siitä olisi jollekkin jotain hyötyä.Näitä oli kyllä kiva tehdä.\nSatu 13. huhtikuuta 2019 klo 17.51\nKerrassaan ihanat sukat. Enpä olekaan kokeillut näin paljon virkkausta ja neulontaa samaan tuotteeseen. Mitä nyt aina johonkin neuleen reunaan piparkakkureunusta virkannut.\nKiitos ohjeesta. Katsoin, että onpas monipuolinen, mutta varmasti kyllä hauska toteutettava nimenomaan langanloppuja silmällä pitäen.\nPitsiä ja villalankaa / Elisa 14. huhtikuuta 2019 klo 11.07\nKiitos ja kiva näitä oli tehdäkkin, kun samalla suunnitteli ja kirjasin myös ohjeita ylös. Kivaa viikonloppua myös sinulle.\nLiisan kotona 17. huhtikuuta 2019 klo 20.11\nNo on niin karkit sukat ja erikoinen tekniikka, mutta miellyttää silmää. Mukavaa pääsiäisen odotusta.\nPitsiä ja villalankaa / Elisa 17. huhtikuuta 2019 klo 20.28\nKiitos, näitä vaan ei voi syödä. Mukavaa pääsiäistä myös!\nMaarit / MaarItse-blogi 19. huhtikuuta 2019 klo 6.31\nOnpa hauskat sukat. :) Mukavaa pääsiäistä!\nPitsiä ja villalankaa / Elisa 19. huhtikuuta 2019 klo 17.23\nKiitos ja hyvää pääsiäistä myös!